open-index/open-wikipedia-markdown huggingface dataset:
എസ്.സി.എസ്. മേനോൻ

കേരളത്തിലെ പ്രമുഖ ട്രേഡ് യൂണിയൻ നേതാവായിരുന്നു ശ്രീകണ്ഠത്ത് ചന്ദ്രശേഖര മേനോൻ എന്ന **എസ്.സി.എസ്. മേനോൻ** (ജനനം :27 മാർച്ച് 1923; മരണം: 21 ജൂൺ 2014). കേരളത്തിലെ പല കമ്പനികളിലുമുണ്ടായ ദീർഘകാല കരാറുകളുടെ ഉപജ്ഞാതാക്കൾ എസ്.സി.എസ്. മേനോനും എ.ഐ.ടി.യു.സി. നേതാവും മുൻ വ്യവസായ മന്ത്രിയുമായ ടി.വി. തോമസുമായിരുന്നു. എല്ലാ തൊഴിലാളി സംഘടനകളോടും ചേർന്നായിരുന്നു എസ്.സി.എസ്. മേനോന്റെ പ്രവർത്തനം. സ്വതന്ത്ര സിദ്ധാന്തത്തിലൂന്നിയ ട്രേഡ് യൂണിയൻ പ്രവർത്തനമാണ് ഇദ്ദേഹത്തിലേക്ക് തൊഴിലാളികളെ കൂടുതലായി അടുപ്പിച്ചത്. രാഷ്ട്രീയത്തിന് അതീതമായി തൊഴിലാളികളുടെ താല്പര്യത്തിന് വേണ്ടി ട്രേഡ് യൂണിയൻരംഗത്ത് നിരവധി വർഷങ്ങളായി  പ്രവർത്തിച്ചു. 2014 ജൂൺ 21-ന് 91-ആം വയസ്സിൽ അദ്ദേഹം അന്തരിച്ചു,.
## ജീവിതരേഖ
1923 മാർച്ച് 27-ന് എറണാകുളം രവിപുരത്ത് ശ്രീകണ്ഠത്ത് തറവാട്ടിൽ ജനിച്ച മേനോൻ 1946-ൽ എഫ്.എ.സി.ടി. യിൽ കെമിസ്റ്റായി ജോലിയിൽ പ്രവേശിച്ചു. ഫാക്ടിൽ എംപ്ലോയീസ് അസോസിയേഷൻ രൂപീകരിക്കുന്നതിന് മുഖ്യ പങ്കുവഹിച്ചു. 1950-കളിൽ തൊഴിൽശാലകളിൽ യൂണിയനുണ്ടാക്കുക അത്ര എളുപ്പമായിരുന്നില്ല. കടുത്ത വെല്ലുവിളികളെ അതിജീവിച്ചാണ് മേനോൻ ഈ മേഖലയിലെ തൊഴിലാളികളുടെ അവകാശങ്ങൾ സംരക്ഷിക്കാനും നേടിയെടുക്കാനും പ്രയത്നിച്ചത്. ആലുവയിലും ഏലൂരിലും കെ.എൻ. ഗോപാലകൃഷ്ണ പിള്ളയോടൊപ്പം പ്രവർത്തിച്ചു. 1950-ൽ ആദ്യത്തെ പണിമുടക്കിന് നോട്ടീസ് നൽകിയതിന്റെ പേരിൽ ജയിൽവാസം അനുഭവിച്ചു. 1963-ൽ നാഷണൽ പ്രൊഡക്ടിവിറ്റി കൗൺസിൽ വർക്കേഴ്സ് എഡ്യുക്കേറ്ററായി മേനോനെ അമേരിക്കയിൽ അയച്ചു. തിരിച്ചെത്തിയ അദ്ദേഹത്തെ പ്രോജക്ട് ഓഫീസർ ആക്കാൻ ശ്രമം നടത്തി. എന്നാൽ, രണ്ട് പദവിയിൽ ഇരിക്കാൻ ഫാക്ട് അനുവദിച്ചില്ല. തുടർന്ന് ഫാക്ടിലെ ജോലി ഉപേക്ഷിച്ച് മേനോൻ മുഴുവൻസമയ ട്രേഡ് യൂണിയൻ പ്രവർത്തകനായി. ടി.ടി.എസ്, എച്ച്.ഐ.എൽ, ടെൽക് തുടങ്ങി അനേകം സ്ഥാപനങ്ങളിലെ ട്രേഡ് യൂണിയനുകളുടെ ഭാരവാഹിയായി പ്രവർത്തിച്ചു. ഫിലിപ്സ് കാർബൺ, സതേൺ ഗ്യാസ്, ഒ.ഇ.എൻ എന്നിവിടങ്ങളിൽ മരണം വരെ യൂണിയൻ ഭാരവാഹിയായിരുന്നു. ട്രേഡ് യൂണിയൻ സ്റ്റാൻഡിങ് കൗൺസിലിന്റെ  ചെയർമാനുമായിരുന്നു.  1972-ൽ പറവൂർ നിയമസഭാ മണ്ഡലത്തിൽ നിന്ന് നിയമസഭയിലേക്കും 1977-ൽ മുകുന്ദപുരം ലോക്സഭാ മണ്ഡലത്തിൽ നിന്ന് ലോക്‌സഭയിലേക്കും തെരഞ്ഞെടുപ്പുകളിൽ മത്സരിച്ചിട്ടുണ്ട്.

## തിരഞ്ഞെടുപ്പുകൾ

## കുടുംബം

ഡോ. വിജയലക്ഷ്മിയാണ് മേനോന്റെ ഭാര്യ. ഇവർക്ക് ലക്ഷ്മി, പത്മജ എന്നിങ്ങനെ രണ്ട് മക്കളുണ്ട്.

## അവലംബം

## പുറം കണ്ണികൾ
* വെബ്സൈറ്റ് 

വർഗ്ഗം:ട്രേഡ് യൂണിയൻ നേതാക്കൾ
വർഗ്ഗം:1923-ൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:മാർച്ച് 27-ന് ജനിച്ചവർ
വർഗ്ഗം:ജൂൺ 21-ന് മരിച്ചവർ
നഖങ്ങൾ (2013-ലെ ചലച്ചിത്രം)

സുരേഷ് കൃഷ്ണൻ സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് ***നഖങ്ങൾ***. ആർ. പ്രേംനാഥ് ആണ് ചിത്രത്തിന്റെ രചന നിർവ്വഹിച്ചിരിക്കുന്നത്. സെവൻ ആർട്ട്സിന്റെ ബാനറിൽ ജി.പി. വിജയകുമാറാണ് ചിത്രം നിർമ്മിച്ചത്.

## അഭിനേതാക്കൾ
* മദൻ മോഹൻ
* അരുൺ
* രാകേന്ദു
* മേഘ

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
കബുക്കി

ജപ്പാനിലെ പരമ്പരാഗതമായ നൃത്ത നാടകമാണ് **കബുക്കി** (歌舞伎). ആട്ടത്തിന്റെയും പാട്ടിന്റെയും കല എന്നാണ് കബുക്കിയുടെ അർത്ഥം. ക-ഗാനം, ബൂ-നൃത്തം, കി-സ്ത്രീ എന്നിങ്ങനെയാണ് വാക്കിന്റെ ഉദ്ഭവം. ചരിത്രസംഭവങ്ങളും പ്രണയബന്ധങ്ങൾക്കിടയിൽ വന്നു ചേരുന്ന സംഘർഷങ്ങളുമൊക്കെയാണ് കബുക്കിയുടെ ഇതിവൃത്തം. പ്രാചീന ജാപ്പനീസ് ഭാഷയാണ് കഥാപാത്രങ്ങൾ സംസാരിക്കുന്നത്. പരമ്പരാഗത ജാപ്പനീസ് വാദ്യങ്ങളുടെ അകമ്പടിയോടെ കബുക്കി രംഗത്ത്

## ചരിത്രം
17 ആം നൂറ്റാണ്ടിലാണ് കബുക്കിയുടെ ഉത്ഭവകാലം(1603). സ്ത്രീകളും പുരുഷന്മാരും അക്കാലത്ത് അരങ്ങെത്തിയിരുന്നു. പീന്നിട് അധികാരദുഷ്‌പ്രഭുത്വത്തിനെതിരെ ശബ്ദമുയർത്തിയതിന്റെ കാരണത്താൽ സദാചാരലംഘനം എന്ന പേരിൽ സ്ത്രീകൾക്ക് കബുക്കിയിൽ നിരോധനമേർപ്പെടുത്തി. 1652 ൽ പുരുഷന്മാർക്കും വിലക്കേർപ്പെടുത്തി. എന്നാൽ 1653 ൽ പുരുഷ കബുക്കി(യാരോ കബുക്കി) നിലവിൽ വന്നു. സ്ത്രീ വേഷങ്ങളും പുരുഷന്മാർ കൈകാര്യം ചെയ്യുന്ന ഈ വകഭേദത്തെ ഒണഗാറ്റ അഥവാ ഒയാമ എന്നും വിളിക്കുന്നു. കറങ്ങുന്ന അരങ്ങാണ് കബുക്കിയുടേത്. പിൻക്കാലത്ത് പലവിധ പരിഷ്ക്കാരങ്ങളും കലാരൂപത്തെ നവീകരിച്ചു. നടീനടന്മാർക്കു വരാനും പോകാനുമായി നിലവറകൾ പോലും ഉണ്ടാക്കി. കാണികൾക്കിടയിലേക്ക് നീളുന്ന ഒരു പാലം (ഹാനാമിച്ചി) കബുക്കിയരങ്ങിന്റെ പ്രത്യേകതയാണ്.

രണ്ടാം ലോകമഹായുദ്ധത്തിലെ ബോംബാക്രമണത്തിൽ നിരവധി കബുക്കി നാട്യഗൃഹങ്ങൾ നശിക്കപ്പെട്ടു. യുദ്ധാനന്തരം നിരോധിക്കപ്പെട്ട കബുക്കി, 1947 മുതൽ വീണ്ടും അവതരിപ്പിച്ചു തുടങ്ങി. 2005 നവംബർ 24 ന് യുനെസ്കോ ലോക പൈതൃകകലയായി കബുക്കിയെ അംഗീകരിച്ചു. 

## അവലംബം
* Japanese Culture. 25 November 2007 .
* Kabuki. 25 November 2007 
* *Kabuki*. Ed. Shoriya Aragoro. 9 September 1999. 25 November 2007 
* 

## പുറത്തേക്കുള്ള കണ്ണികൾ

* Kabuki Web—Shochiku Official Kabuki Website in English
* Earphone Guide —The English language Earphone Guide
* Kabuki 21—All about Japan's traditional Theatre Art of Kabuki: The art, the plays, the great stars of today, the legends of the past, the theaters, the history, the glossary, the traditions, the heroes and the derivatives.
* National Diet Library: photograph of Kabuki-za in Kyobashi-ku, Kobiki-cho, Tokyo (1900) ; Kakuki-za (1901) ; Kakuki-za (1909) ; Kabuki-za (1911) ; Kabuki-za (1912) ; Kakuki-za (1915) 
* Kabuki prints by Utagawa Kuniyoshi (1798–1861)
* Japan Mint: Kabuki Coin Set
* Audio recording of the kabuki play Narukami by Ichikawa Danjūrō I at LostPlays.com
* 1969 'Camera Three' program on Kabuki, (audio only; with Faubion Bowers et al.)
*Collection: "Kabuki Images"  from the University of Michigan Museum of Art
*"Kabuki Performance and Expression in Japanese Prints" exhibition  at the Museum of Art and Archaeology at the University of Missouri

വർഗ്ഗം:നാടകം
വർഗ്ഗം:ജപ്പാനിലെ കലകൾ
കാൽക്

മറ്റു ഭാഷകളിൽ നിന്ന് പദാനുപദ തർജ്ജിമ (literal translation) വഴി വാക്കുകളെ കടമെടുക്കുന്ന പ്രക്രിയയെയാണ് ഭാഷാശാസ്ത്രത്തിൽ (liguistics) **കാൽക്** (calque) (pron.: /ˈkælk/) എന്ന് പറയുന്നത്. ഒരു ഭാഷയിൽ നിന്ന് മറ്റൊരു ഭാഷയിലോട്ട് വാക്ക് വാക്കായി തർജ്ജമ ചെയ്യുന്നത് വഴി കടം വാങ്ങുന്ന ഭാഷയിൽ പുതിയൊരു പ്രയോഗം ഉണ്ടാക്കുന്നതിനെയാണ് കാൽക് എന്ന് പറയുക. calque എന്ന വാക്ക് തന്നെ ഫ്രഞ്ച് ഭാഷയിൽ നിന്നും കടമെടുത്ത ഒരു വാക്കാണ്. ഫ്രഞ്ച് ഭാഷയിലെ calquer" ("to trace", "to copy") എന്ന വാക്കിൽ നിന്നാണ് ഇംഗ്ലീഷിൽ കാൽക് (calque) എന്ന വാക്ക് ഉണ്ടായത്. ഇതും ലോൺ വേർഡ് (loan word) എന്ന കോൺസപ്റ്റും തമ്മിൽ പ്രകടമായ് വ്യത്യാസമുണ്ട്. വാക്ക് കടമെടുക്കുമ്പോൾ ആ വാക്കിനെ അതേപടി പകർത്തുകയാണ് ഉദാഹരണത്തിന് ഇംഗ്ലീഷിൽ നിന്നു വന്ന ബസ്, കാർ, ലോറി എന്നീ വാക്കുകൾ ലോൺ വോർഡ്സാണ് (loan words). കാൽക് മറ്റൊരു രീതിയിലുള്ള കടമെടുക്കലാണ്. ഉദാഹരണത്തിന് മലയാളത്തിലെ "മധുവിധു" ഇംഗ്ലീഷിലെ "Honeymoon" എന്ന വാക്കിൽ നിന്ന് വന്ന കാൽക് ആകാനാണ് സാധ്യത. മറ്റൊരുദാഹരണം ആഡ്യത്വം എന്ന് അർത്ഥം വരുന്ന Blue blood എന്ന ഇംഗ്ലീഷ് വാക്ക് സ്പാനിഷ് ഭാഷയിലെ "Sangre azul" എന്ന വാക്കിൽ നിന്ന് വന്ന ഒരു കാൽകാണ്. ചിലപ്പോൾ കാൽകുകൾ ഒരു ഭാഷയിൽ നിന്ന് മറ്റൊരു ഭാഷയിലേയ്ക്കും ആ ഭാഷയിൽ നിന്ന് മറ്റൊരു ഭാഷയിലേയ്ക്കും കാൽക് ആയി മാറാവുന്നതാണ്. ഉദാഹരണത്തിന് മലയാളത്തിൽ ആഡ്യത്വത്തിന് "നീല രക്തം" എന്ന പ്രയോഗം വരുകയാണെങ്കിൽ അത് "Sangre azul" എന്ന വാക്കിൽ നിന്നാവാൻ വഴിയില്ല "Blue blood" എന്ന ഇംഗ്ലീഷ് വാക്കിൽ നിന്നാകാനെ വഴിയുള്ളു. കാൽകിന്റെ പകരലിന് സാംസ്കാരികവും, ഭൂമിശാസ്ത്രപരമായുമുള്ള സാമീപ്യവും (cultural and geographical affinity) ഒരു ഘടകമാണ്. ചിലപ്പോൾ കാൽകുകൾ എന്ന് തോന്നുന്ന വാക്കുകൾ ഓരോ ഭാഷയിലും സ്വതന്ത്രമായി ഉത്ഭവിച്ചതാകാം. ഉദാഹരണത്തിന് "കാവൽ മാടം" എന്ന വാക്ക് ഇംഗ്ലീഷിലെ guard house എന്ന വാക്കിൽ നിന്ന് വന്ന കാൽകാണെന്നതിന് മതിയായ തെളിവുകളില്ല.

### അന്യ ഭാഷകളിൽ നിന്ന് മലയാളത്തിലേക്ക് വന്ന ചില കാൽകുകൾ

* ജല പീരങ്കി -- (eng) water cannon
* കണ്ണീർ വാതകം -- (eng) tear gas  
* യുവ തുർക്കി -- (eng) young turk
* ഒരേ തൂവൽ പക്ഷികൾ - (eng) birds of a feather
* താക്കോൽ സ്ഥാനം - (eng) Key post, Key position
* പൊതു മേഖല -  (eng) Public sector
* സ്വകാര്യ മേഖല - (eng) Private sector

## അവലംബം

വർഗ്ഗം:ഭാഷാശാസ്ത്രം
വർഗ്ഗം:കാൽക്
കംബോജ

അയോയുഗത്തിൽ ഭാരതത്തിൽ ജീവിച്ചിരുന്ന ഒരു ഗോത്ര വർഗമാണ് **കംബോജർ** (Sanskrit: कम्बोज, Kamboja; Persian: کمبوہ‎, Kambūh). ഇവർ ഒരു ഇൻഡോ ഇറേനിയൻ വംശജരാണെന്ന് ചില ചരിത്രകാരന്മാർ അഭിപ്രായപ്പെടുന്നു. ചിലർക്ക് ഇവർ ഒരു ഇൻഡ്യൻ  ഗോത്രമാണെന്ന അഭിപ്രായമുണ്ട്. ഒരു വിഭാഗം കംബോജർ പിൽക്കാലത്ത് ഇപ്പോഴത്തെ കംബോഡിയയിലേക്ക് കുടിയേറിപ്പാർത്തു. അവിടത്തെ ഖ്മർ ജനത തദ്ദേശികളും കംബോജ കുടെയേറ്റക്കാരും തമ്മിലുള്ള സമ്മിശ്രണമാണ്. കംബോജർ ഒരു ഇൻഡോ ഇറേനിയൻ ഗോത്രം ആണെന്നാണ് ചരിത്രകാരന്മാരുടെ അഭിപ്രായം. 

ബി സി എഴാം നൂറ്റാണ്ടിൽ ജീവിച്ചിരുന്ന യസ്ക (നിരുക്തത്തിന്റെ ഗ്രന്ഥകർത്താവ്) കംബോജരുടെ ഭാഷയിൽ അവെസ്താന്റെ സ്വാധീനം കണ്ടു. മഹാഭാരതത്തിലും വംശബ്രാഹ്മണത്തിലും കംബോജരെക്കുറിച്ച് പ്രതിപാദിക്കുന്നുണ്ട്. കംബോജ രാജ്യം ഗാന്ധാരത്തിന്റെ ഉത്തര ഭാഗത്താണെന്ന് വംശബ്രാഹ്മണത്തിൽ പറയുന്നുണ്ട്.. ഇവർ കുതിരസവാരിയിലും, കുതിരപ്പുറത്ത് യുദ്ധം ചെയ്യുന്നതിലും അതിനിപുണരായിരുന്നു. അലക്സാണ്ട്ർ ചക്രവർത്തിയുടെ സേനകളെ ധീരമായി ചെറുത്ത ചരിത്രവും കംബോജർക്കുണ്ട്. പുരാതന ഗ്രീക്ക് ചരിത്രകാരനായ ഡയോഡോറസ് ഒരു കംബോജ ഉപഗോത്രമായ അശ്വകായനരുടെ ചെറുത്തുനിൽപ്പിനെക്കുറിച്ച് ഇപ്രകാരമെഴുതി.

## അവലംബം

വർഗ്ഗം:പുരാതന ഇന്ത്യ
വർഗ്ഗം:മഹാഭാരതത്തിലെ രാജ്യങ്ങൾ
ബ്രാഹ്മണം

ഹിന്ദു ശ്രുതി സാഹിത്യത്തിന്റെ ഒരു ഭാഗമാണ് **ബ്രാഹ്മണം**. ഇത് നാലു് വേദങ്ങളുടെ ഒരു വ്യാഖ്യാനമാണ്. ഓരോ ബ്രാഹ്മണവും നാല് വേദങ്ങളിൽ ഒന്നിനെക്കുറിച്ചുള്ള ഒരു പ്രത്യേക ശാഖയുടെ വ്യാഖ്യാനമായിരിക്കും. സമ്പൂർണ രൂപത്തിൽ ഇപ്പോൾ അവശേഷിക്കുന്ന പത്തൊൻപത് ബ്രാഹ്മണങ്ങൾ ഉണ്ട്. ഋഗ്വേദത്തെപ്പറ്റി രണ്ട്, യജുർവേദത്തെപ്പറ്റി ആറ്, സാമവേദത്തെപ്പറ്റി പത്ത്, പിന്നെ ഒരെണ്ണം അഥർവവേദത്തെക്കുറിച്ച്. ബ്രാഹ്മണങ്ങൾ എഴുതപ്പെട്ടത് വേദിക് സംസ്കാരത്തിൽ നാഗരികത വളർന്നു വരുന്ന ഒരു കാലഘട്ടത്തിലായിരുന്നു. ഇവ വേദങ്ങളിൽ പ്രതിപാദിക്കുന്ന വിഷയങ്ങളെ വളരെ വിശദമായി വ്യാഖ്യാനിക്കുന്നു. വേദങ്ങളിൽനിന്ന് വ്യത്യസ്തമായി ബ്രാഹ്മണങ്ങൾക്ക് പ്രധാനമായും ഗദ്യരൂപമാണുള്ളത്. 

ബാഹ്മണങ്ങളുടെ ഉള്ളടക്കം മൂന്ന് വർഗങ്ങളായി തരംതിരിക്കാം. ഇവ വിധി, അർത്ഥവാദം, ഉപനിഷദ് അഥവാ വേദാന്തം. **വിധി** ബലികർമങ്ങൾ നടത്തുമ്പോൾ പാലിക്കേണ്ട രീതികളെപ്പറ്റി പ്രതിപാദിക്കുന്നു. **അർത്ഥവാദം** വേദങ്ങളിലെ ശ്ലോകങ്ങളുടെ അർത്ഥത്തെ വിശദീകരിക്കുന്നു ഏറ്റവും പൗരാണികമായ ബ്രാഹ്മണം 900 ബി സി യിലും ഏറ്റവും പുതിയവ 700 ബി സി യിലും രചിക്കപെട്ടു എന്നാണ് കണക്കാക്കപ്പെടുന്നത്.

## ബ്രാഹ്മണങ്ങളുടെ പട്ടിക
### ഋഗ്വേദ ബ്രാഹ്മണങ്ങൾ

### യജുർവേദ ബ്രാഹ്മണങ്ങൾ

* മൈത്രായനി സംഹിത
*ശതപഥബ്രാഹ്മണം
* കരക സംഹിത
* കപിസ്ഥലക്ത സംഹിത
* തൈത്രേയ സംഹിത
### സാമവേദ ബ്രാഹ്മണങ്ങൾ

### അഥർവവേദ ബ്രാഹ്മണം

## അവലംബം

വർഗ്ഗം:ഹിന്ദുമതം
അർണോൾഡ് ഡോൾമെച്ച്

ലഘുചിത്രം
ഇംഗ്ലീഷ് സംഗീത ശാസ്ത്രകാരനായിരുന്ന **അർണോൾഡ് ഡോൾമെച്ച്** 1858 ഫെബ്രുവരി 24-ന് ഫ്രാൻസിലെ ലെമാൻസിൽ ജനിച്ചു. 
## ജീവിതരേഖ
പിതാവ് ഒരു പിയാനോ നിർമാതാവും സംഗീതജ്ഞനുമായിരുന്നു. വാദ്യോപകരണങ്ങളുടെ നിർമ്മാണത്തെ സംബന്ധിച്ച് ബാല്യകാലത്തു തന്നെ ഡോൾമെച്ച് പിതാവിൽ നിന്നു പരിജ്ഞാനം നേടി. ബ്രസ്സൽസിലും ലണ്ടനിലുമായി വയലിൻ പഠനം പൂർത്തിയാക്കിയശേഷം 1885-ൽ ലണ്ടനിലെ ഡൾവിച് കോളജിൽ വയലിൻ അധ്യാപകനായി. 17-ആം നൂറ്റാണ്ടിലെ ഇംഗ്ലീഷ് സംഗീതത്തെക്കുറിച്ച് വിശദമായ പഠനം നടത്തിയ ഡോൾമെച്ച് പുരാതന സംഗീതത്തിന്റെ പുനരുദ്ധാരണത്തിനു വേണ്ടി പരമാവധി യത്നിച്ചു.
## വാദ്യോപകരണ നിർമാതാവ്
1890-മുതൽ കുടുംബാംഗങ്ങളുമായി ചേർന്ന് വാദ്യമേളകൾ നടത്തിയ ഡോൾമെച്ച് പുരാതന കാലത്തെ വാദ്യോപകരണങ്ങൾക്കാണ് പ്രാധാന്യം കല്പിച്ചത്. ഹാർപ്സികോഡ്, ക്ലാവിക്കോഡ്, ല്യൂട്ട്, വയോൾ തുടങ്ങിയ ഉപകരണങ്ങൾ അദ്ദേഹം കൂടുതലായി ഉപയോഗിക്കുകയും സാർവത്രികമാക്കുകയും ചെയ്തു. ഇത്തരം വാദ്യോപകരണങ്ങൾ നിർമ്മിക്കുന്നതിലും ഡോൾമെച്ച് വൈദഗ്ദ്ധ്യം പ്രകടിപ്പിച്ചു. റിക്കാഡർ വീണ്ടും രംഗത്തു കൊണ്ടുവന്നതാണ് ഇദ്ദേഹത്തിന്റെ ഒരു മുഖ്യ സംഭാവന. *1915-ൽ ദി ഇന്റർപ്രറ്റേഷൻ ഒഫ് ദ് മ്യൂസിക് ഒഫ് ദ് സെവന്റീന്ത് ആൻഡ് എയ്റ്റീന്ത് സെഞ്ചു റീസ്* എന്ന പ്രാമാണിക ഗ്രന്ഥം പ്രസിദ്ധീകരിച്ചു. 1925-ൽ ഓൾഡ് ചേംബർ മ്യൂസിക്കിന്റെ വാർഷികാഘോഷമായ *ഹാസിൻ മെയർ ഫെസ്റ്റിവൽ* സംഘടിപ്പിച്ചു.
## വിദഗ്ദ്ധനായ സംഗീതജ്ഞൻ
പുരാതന സംഗീത കലയ്ക്കും പുരാതന വാദ്യോപകരണങ്ങൾക്കും പ്രചുരപ്രചാരം നൽകിയ വിദഗ്ദ്ധനായ സംഗീതജ്ഞൻ എന്ന പ്രശസ്തി നേടിയ ഡോൾമെച്ച് 1940 ഫെബ്രുവരി 28-ന് ഹാസിൻ മെയറിൽ അന്തരിച്ചു.

## അവലംബം
*http://www.dolmetsch.com/Dolworks.htm
*http://www.uncg.edu/eng/pound/dolm.htm 
*http://www.britannica.com/EBchecked/topic/168314/Arnold-Dolmetsch

വർഗ്ഗം:1858-ൽ ജനിച്ചവർ
വർഗ്ഗം: 1940-ൽ മരിച്ചവർ
വർഗ്ഗം:ഫെബ്രുവരി 24-ന് ജനിച്ചവർ
വർഗ്ഗം:ഫെബ്രുവരി 28-ന് മരിച്ചവർ

വർഗ്ഗം:ഇംഗ്ലീഷ് സംഗീതജ്ഞർ
പുല്ലേല ഗോപീചന്ദ്

ലഘുചിത്രം

**പുല്ലേല ഗോപീചന്ദ്** (Telugu : పుల్లెల గొపీచంద్) (ജനനം 16 നവംബർ 1973 ഇന്ത്യൻ ബാഡ്മിന്റൺ താരമാണ്.

2001-ൽ ആൾ ഇംഗ്ലണ്ട് ഓപ്പൺ ബാഡ്മിന്റൺ ചാമ്പ്യൻഷിപ്പിന്റെ ഫൈനലിൽ ചൈനയുടെ ചെൻ ഹോങിനെ പരാജയപ്പെടുത്തി. പ്രകാശ് പാദുകോണിനു ശേഷം ഈ നേട്ടം കൈവരിക്കുന്ന രണ്ടാമത്തെ ഭാരതീയനാണ് ഗോപീചന്ദ്.

2001-ൽ അദ്ദേഹത്തിന് രാജ്യം രാജീവ് ഗാന്ധി ഖേൽരത്ന പുരസ്കാരം സമ്മാനിച്ചു. പക്ഷേ പിന്നീട് പരിക്കുകൾ മൂലം അദ്ദേഹത്തിന്റെ റാങ്ക് 2003-ൽ 126-ലേയ്ക്ക് താണു. 2005-ൽ അദ്ദേഹത്തിന് പത്മശ്രീ നൽകി ആദരിച്ചു.

2012-ൽ മുൻ ബാഡ്മിന്റൺ താരങ്ങളായ സഞയ് ശർമയും ശാചി ശർമയും ചേർന്ന്  അദ്ദേഹത്തിന്റെ ജീവചരിത്രം "പുല്ലേല ഗോപീചന്ദ്: ദി വേൾഡ് ബിനീത് ഹിസ് ഫീറ്റ്" പുറത്തിറക്കി. നിലവിൽ അദ്ദേഹം ഹൈദ്രാബാദിൽ ഗോപീചന്ദ് ബാദ്മിന്റൻ അക്കാദമി നടത്തുന്നു.  ഇപ്പോൾ രാജ്യത്തെ മികച്ച ബാഡ്മിന്റൺ പരിശീലകരിൽ ഒരാളും ദ്രോണാചാര്യ പുരസ്കാര ജേതാവും ആണ്. സൈന നേവാൾ, പി. കശ്യപ് തുടങ്ങിയ പ്രതിഭാധനന്മാർ ഗോപീചന്ദിന്റെ ശിഷ്യഗണത്തിൽപ്പെടുന്നവരാണ്.

## അവലംബം

വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1973-ൽ ജനിച്ചവർ
വർഗ്ഗം:ദ്രോണാചാര്യ പുരസ്കാരം ലഭിച്ചവർ
വർഗ്ഗം:രാജീവ് ഗാന്ധി ഖേൽരത്ന പുരസ്കാരം ലഭിച്ചവർ
വർഗ്ഗം:അർജ്ജുന പുരസ്കാരം ലഭിച്ചവർ
ദ്രോണാചാര്യ പുരസ്കാരം

മികച്ച കായിക പരിശീലകർക്ക് ഇന്ത്യാ ഗവണ്മെന്റ് നൽകി വരുന്ന പുരസ്കാരമാണ് **ദ്രോണാചാര്യ പുരസ്കാരം**. പാണ്ഡവരുടെയും കൗരവരുടെയും ഗുരുനാഥനായ ദ്രോണരുടെ സ്മരണയ്ക്കായി ഏർപ്പെടുത്തിയിരിക്കുന്ന പുരസ്കാരം മികച്ച കായികാധ്യാപനത്തിനായി 1985 മുതലാണ് നൽകിത്തുടങ്ങിയത്. ദ്രോനാചാര്യരുടെ ഒരു വെങ്കല പ്രതിമയും പ്രശസ്തിപത്രവും 5 ലക്ഷം രൂപയും അടങ്ങുന്നതാണ് പുരസ്കാരം.

ഇന്ത്യയിൽ മികച്ച കായിക താരങ്ങൾക്ക് നൽകുന്ന അവാർഡിന് അർജുന അവാർഡ് എന്ന് പേര് നൽകാൻ കാരണം തന്നെ ദ്രോണർ അർജ്ജുനന്റെ ഗുരുവായതിനാലാണ്. ഒ. എം നമ്പ്യാരാണ്ആദ്യ അവാർഡ് ജേതാവ്(1985). 2012-ലെ ജേതാവായ ബി.ഐ. ഫെർണാണ്ടസ് ആണ് ഈ പുരസ്കാര ജേതാവാകുന്ന ആദ്യ വിദേശി.

## ദ്രോണാചാര്യ പുരസ്കാര ജേതാക്കൾ

## അവലംബം

വർഗ്ഗം:ഇന്ത്യൻ കായികപുരസ്കാരങ്ങൾ
വിരലിടൽ (ലൈംഗികം)

ലഘുചിത്രം|സ്വന്തം യോനിയിൽ വിരലോടിക്കുന്ന ഒരു സ്ത്രീ.

കൈവിരലുകൾ ഉപയോഗിച്ച്  യോനി, കൃസരി, ഭഗം തുടങ്ങിയവയെ ലൈംഗികമായി ഉത്തേജിപ്പിക്കുന്നതിനെയാണ് **വിരലിടൽ** എന്ന് പറയുന്നത്. ഇത് ചെയ്യുന്നത് സ്വയമോ ഒരു ലൈംഗികപങ്കാളിയോ ആകാം. ബാഹ്യകേളിയുടെ ഭാഗമായും ഇത് ചെയ്യാറുണ്ട്. സ്ത്രീപുരുഷ ബന്ധത്തിൽ സ്ത്രീകളെ ലൈംഗികമായി ഉണർത്തുന്നതിന് കൈവിരലുകളുപയോഗിച്ച് യോനി, കൃസരി എന്നിവയെ ഉത്തേജിപ്പിക്കാവുന്നതാണെന്ന് കാമശാസ്ത്രഗ്രന്ഥങ്ങൾ അഭിപ്രായപ്പെടുന്നു. വിരലുകൾ കൊണ്ട് ഈ ഭാഗങ്ങളെ മൃദുവായി ഉത്തേജിപ്പിക്കുന്നത് യോനിയിൽ നനവ് അഥവാ ലൂബ്രിക്കേഷൻ, വികാസം എന്നിവ നൽകുകയും സുഖകരമായ  ലൈംഗികബന്ധത്തിന് സഹായിക്കുകയും ചെയ്യുന്നു. മലദ്വാരത്തിൽ സ്പർശിച്ച വിരൽ വൃത്തിയായി കഴുകാതെ യോനിയുമായി സമ്പർക്കത്തിൽ വന്നാൽ അത് അണുബാധയ്ക്ക് കാരണമാകാറുണ്ട്.

## സുരക്ഷിത ലൈംഗികബന്ധം
ലഘുചിത്രം|വിരലടയാളം ഉപയോഗിക്കുന്നതിന്റെ വീഡിയോ പ്രദർശനം.
കൈകളിൽ ലാറ്റക്സ് കൈയുറകൾ അണിയുകയാണെങ്കിൽ വിരലിടൽ ഒരു സുരക്ഷിത ലൈംഗികരീതിയായി കണക്കാക്കുന്നു. വിരലിടുമ്പോൾ നഖങ്ങൾ വെട്ടി വൃത്തിയാക്കിയിട്ടില്ലെങ്കിൽ മുറിവുണ്ടാകാനും അതിൽ നിന്ന് അണുബാധയുണ്ടാകാനും സാധ്യതയുണ്ട്. കൈകളിൽ മുറിവോ അണുബാധയോ ഉണ്ടെങ്കിൽ വിരലിടുന്ന സമയത്ത് പ്രത്യേകം ശ്രദ്ധിക്കണം. ഇത് ചെയ്തതിനുശേഷം രോഗാണുക്കൾ പകരാതിരിക്കാൻ മറ്റെന്തെങ്കിലും ചെയ്യുന്നതിനുമുമ്പ് സോപ്പും ചൂടുവെള്ളവുമുപയോഗിച്ച് കൈകൾ നന്നായി വൃത്തിയാക്കണം. യോനിയിലും മലദ്വാരത്തിലും വിരലിടുകയാണെങ്കിൽ രണ്ടിനും വേറെവേറെ കൈയുറകളുപയോഗിക്കണം. മലദ്വാരത്തിലും യോനിയിലും ഒരേ വിരൽ കൊണ്ട് സ്പർശിക്കുകയാണെങ്കിൽ അത് യോനിയിൽ രോഗാണുബാധ പടരാൻ കാരണമാകും.

## അവലംബം
ടി.കെ. ദേവരാജൻ

മലയാളത്തിലെ പ്രമുഖനായ ശാസ്ത്രസാഹിത്യകാരനും പ്രഭാഷകനും. എറണാകുളം ജില്ലയിലെ ആമ്പല്ലൂർ ഗ്രാമത്തിൽ 1960ൽ ജനനം. ഗണിതശാസ്ത്രത്തിൽ ബിരുദാനന്തര ബിരുദം. നക്ഷത്ര ദൂരങ്ങൾ തേടി, മലയാളിയും ശാസ്ത്രബോധവും, ജ്യോതിഷം - ശാസ്ത്രവും വിശ്വാസവും എന്നിവയാണ് പ്രധാന കൃതികൾ. 2013 - 14 വർഷത്തിൽ കേരള ശാസ്ത്രസാഹിത്യ പരിഷത്തിൻറെ ജനറൽ സെക്രട്ടറിയായിരുന്നു.(2012)

## അവലംബം

വർഗ്ഗം:ശാസ്ത്രസാഹിത്യകാർ
ബോംബെ നാച്ചുറൽ ഹിസ്റ്ററി സൊസൈറ്റി

പ്രകൃതി സംരക്ഷണ പ്രവർത്തനങ്ങൾ നടത്തുന്ന ഇന്ത്യയിലെ ഏറ്റവും പഴക്കമുള്ള സർക്കാരിതര സംഘടനയാണ് **ബോംബേ നാച്ചുറൽ ഹിസ്റ്ററി സൊസൈറ്റി** (Bombay Natural History Society -BNHS) .
## ചരിത്രം
1883 -ൽ ആറംഗങ്ങളുള്ള ഒരു സൊസൈറ്റിയായാണ് ഇത് രൂപം കൊണ്ടത്. ഈ സംഘടനയിലെ അംഗമായിരുന്ന പ്രസിദ്ധ പക്ഷി നിരീക്ഷകനായ ഡോ.സാലിം അലി ഇന്ത്യൻ ഉപഭൂഖണ്ഡത്തിലെ പക്ഷികളെക്കുറിച്ചു നടത്തിയ പഠനങ്ങൾ ലോകപ്രസിദ്ധമാണ്.
## ലക്ഷ്യങ്ങളും പ്രവർത്തനങ്ങളും
വന്യജീവി നയം വികസിപ്പിക്കൽ, ഗവേഷണം, പൊതുജനങ്ങൾക്കായുള്ള പ്രസിദ്ധീകരണങ്ങൾ, ജനകീയ പ്രവർത്തനങ്ങൾ എന്നിവ സൊസൈറ്റിയുടെ മുഖ്യ പ്രവർത്തനങ്ങളാണ്. ഇവയിൽ  വന്യജീവി ഗവേഷണമാണ് പ്രധാനം. ഹോൺബിൽ എന്ന പേരിൽ ഒരു മാസിക പ്രസിദ്ധീകരിക്കുന്നുണ്ട്. രാജ്യാന്തര തലത്തിൽ അംഗീകരിക്കപ്പെട്ടിട്ടുള്ള ജേണൽ ഓൺ നാച്ചുറൽ ഹിസ്റ്ററിയാണ് മറ്റൊരു പ്രധാന പ്രസിദ്ധീകരണം.
## കുറിപ്പ്

 
## കൂടുതൽ വായനയ്ക്ക്
 
* 
* 
 
## പുറത്തേക്കുള്ള കണ്ണികൾ
* Official website 
* Conservation Education Centre -- Education wing of the BNHS 
* Wild enthusiasm Sarika Mehta, March 18, 2005, The Hindu Business Line
വർഗ്ഗം:പരിസ്ഥിതിസംരക്ഷണ സംഘടനകൾ
വിശ്ലേഷകരസതന്ത്രം

കൃത്രിമവും സ്വാഭാവികവുമായ രാസവസ്തുക്കളെ വേർതിരിക്കൽ, തിരിച്ചറിയൽ, അളവുനിർണയം നടത്തൽ എന്നീ പ്രക്രീയകളെക്കുറിച്ചുള്ള പഠനത്തെയാണ് **വിശ്ലേഷകരസതന്ത്രം (Analytical chemistry)** എന്നുവിളിക്കുന്നത്.  ഒരു സാമ്പിളിലെ രാസവസ്തു ഏതെന്ന് നിർണ്ണയം നടത്തുന്നതിനെ ഗുണപരിശോധന എന്നും രാസവസ്തുവിന്റെ അളവ് നിർണ്ണയിക്കുന്നതിനെ അളവുപരിശോധന എന്നും വിളിക്കും. വേർതിരിക്കൽ ഇത്തരം പരിശോധനകൾക്കു മുൻപാണ് നടത്തുന്നത്. 

പരമ്പരാഗതമായ രീതിയിലും ഉപകരണങ്ങൾ ഉപയോഗിച്ചും ഇത്തരം വിശ്ലേഷണപരിശോധനകൾ നടത്തപ്പെടുന്നുണ്ട്.  ഊറലുകൾ (പ്രിസിപ്പിറ്റേഷൻ)‌, എക്സ്ട്രാക്ഷനുകൾ, വാറ്റൽ (ഡിസ്റ്റിലേഷൻ) എന്നിവയാണ് രാസപരിശോധകളുടെ പരമ്പരാഗത മാർഗ്ഗങ്ങളിൽ ചിലത്. നിറം, മണം, ഉരുകുകയും ബാഷ്പീകരിക്കുകയും ചെയ്യുന്ന താപനില എന്നിവ ഗുണപരിശോധനയിൽ പരമ്പരാഗതമായി ഉപയോഗിച്ചുവരുന്നുണ്ട്. യന്ത്രമാർഗ്ഗങ്ങളും ഇതിനായി ഉപയോഗിക്കുന്നുണ്ട്.

## അവലംബങ്ങൾ

## പുറത്തേയ്ക്കുള്ള കണ്ണികൾ

* ആനുവൽ റിവ്യൂ ഓഫ് അനാലിറ്റിക്കൽ കെമിസ്ട്രി 
* അമേരിക്കൻ കെമിക്കൽ സൊസൈറ്റി: ഡിവിഷൻ ഓഫ് അനാലിറ്റിക്കൽ കെമിസ്ട്രി 
* റോയൽ സൊസൈറ്റി ഓഫ് കെമിസ്ട്രി: അനാലിറ്റിക്കൽ ഗേറ്റ്‌വേ 

വർഗ്ഗം:രസതന്ത്രശാഖകൾ
ഒടിയമടന്ത

Blue Fox Tail, Blue Justicia എന്നെല്ലാം അറിയപ്പെടുന്ന ഒരു കുറ്റിച്ചെടിയാണ് **ഒടിയമടന്ത**. . ഇലയ്ക്കും ചെടിക്കും വേരിനും ഔഷധഗുണമുണ്ട്. ഇന്ത്യൻ തദ്ദേശസസ്യമാണ്.

## അവലംബം

## പുറത്തേക്കുള്ള കണ്ണികൾ
*ചിത്രം

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:അക്കാന്തേസീ
ജലചംക്രമണം

thumb|300px|right|ജലചം‌ക്രമണം
അനാദി കാലം മുതൽ ഭൂമിയിലെ ജലം അതിന്റെ മൂന്നു പ്രധാന അവസ്ഥകളായ മഞ്ഞ്, ജലം, നീരാവി എന്നീ അവസ്ഥകളിലൂടെ തുടർച്ചയായി രൂപഭേദം ചെയ്തു കൊണ്ടിരിക്കുന്നു. ഈ പ്രക്രിയക്കാണ്‌ **ജലപരിവൃത്തി**(ഇംഗ്ലീഷ്: Water Cycle) അല്ലെങ്കിൽ **ജല ചക്രം** എന്നു പറയുന്നത്. ഇത് ചാക്രികമാകയാൽ ഇതിനു ആദിയും അന്തവുമില്ല.

ഭൂമിയിൽ ആവാസ വ്യവസ്ഥയിലെ പരസ്പരബന്ധിത പ്രവർത്തനങ്ങളിലൊന്നാണ് ജല ചക്രം. കാർബൺ ചക്രം, ഓക്സിജൻ ചക്രം, നൈട്രജൻ ചക്രം, ഊർജ ചക്രം എന്നിവയാണ് മറ്റു ചക്രങ്ങൾ. 

## ചംക്രമണ പ്രക്രിയ
നമ്മുടെ പ്രധാന ഊർജ്ജ സ്രോതസ്സായ സൂര്യനാണ്‌ ചംക്രമണപ്രക്രിയയുടെ പ്രേരകശക്തി. സമുദ്രത്തിൽ നിന്നും, മഞ്ഞുപാളികളിൽ നിന്നും  ചെടികളിൽ നിന്നും മറ്റു ജീവജാലങ്ങളിൽ നിന്നും സൂര്യതാപത്താൽ ആവിയാകുന്ന ജലം മുകളിലെ തണുത്ത അന്തരീക്ഷത്തിൽ എത്തുമ്പോൾ മേഘമായി മാറുന്നു., ഈ മേഘങ്ങൾ കാറ്റിന്റെ ഗതിക്കനുസരിച്ചു സഞ്ചരിക്കുകയുംഅനുകൂല സാഹചര്യങ്ങളിൽ   മഴയായും മഞ്ഞായും തിരിച്ചു ഭൂമിയിലേക്കു പതിക്കുകയും ചെയ്യുന്നു.ഇങ്ങനെ ഭൂമിയിൽ പതിക്കുന്ന ജലത്തിന്റെ ഒരു ഭാഗം ഭൂമിയിൽ കിനിഞ്ഞിറങ്ങി ഭൂഗർഭജലത്തിന്റെ ഭാഗമാകുന്നു. മറ്റൊരു ഭാഗം സസ്യജാലങ്ങൾ വലിച്ചെടുക്കുന്നു. ഇത് പിന്നീട് ഇലകളിൽ നിന്ന് ബാഷ്പീകരിക്കപ്പെട്ടു അന്തരീക്ഷത്തിൽ തിരിച്ചെത്തുന്നു. മഴവെള്ളത്തിന്റെ മറ്റൊരു ഭാഗം ഭൂമിയുടെ ഉപരിതലത്തിലൂടെ, നദികളിലൂടെ, ഒഴുകി സമുദ്രത്തിൽ എത്തിച്ചേരുന്നു. ഈ പ്രക്രിയ അനുസ്യൂതം തുടർന്ന് കൊണ്ടിരിക്കുന്നു. പ്രകൃതിയില് സ്വാഭാവികമായി നടക്കുന്ന ജലശുദ്ധീകരണപ്രക്രിയ കൂടിയാണിത്.

## ഇതും കാണുക
* ജലചക്രം

## അവലംബം
## പുറത്തേക്കുള്ള കണ്ണികൾ

വർഗ്ഗം:ജലം
വർഗ്ഗം:ജലശാസ്ത്രം
വർഗ്ഗം:ജൈവരാസ ചക്രങ്ങൾ
ഓക്സിജൻ ചക്രം

ഭൂമിയിലെ ഓക്സിജൻറെ സ്ഥിരചംക്രമണത്തെയാണ് ഓക്സിജൻ ചക്രം എന്നു പറയുന്നത്. ഓക്സിജൻറെ പ്രധാന സംഭരണികൾ അന്തരീക്ഷം, ജൈവവസ്തുക്കൾ, ഭൂമിയുടെ അകംപാളി(ലിത്തോസ്ഫിയർ) എന്നിവയാണ്. ഭൂമിയുടെ അന്തരീക്ഷത്തിൽ ഓക്സിജൻ ഉണ്ടായതോടെയാണ് ജീവൻ ആവിർഭവിച്ചത്.

സസ്യങ്ങളും മൃഗങ്ങളും ശ്വസന സമയത്ത് അന്തരീക്ഷത്തിൽ നിന്നും ഓക്സിജൻ വലിച്ചെടുക്കുന്നു.  പ്രകാശ സംശ്ലേഷണത്തിനു ശേഷം സസ്യങ്ങൾ ഓക്സിജനെ തിരികെ അന്തരീക്ഷത്തിലെത്തിക്കുന്നു. ഇത് ഓക്സിജൻ ചക്രത്തെ കാർബൺ ചക്രവുമായി ബന്ധിപ്പിക്കുന്നു.

അന്തരീക്ഷത്തിലെ ഓക്സിജൻറെ അളവ് കുറയാൻ വനനശീകരണം കാരണമാകും.

## പുറത്തേക്കുള്ള കണ്ണികൾ

വർഗ്ഗം:ജൈവരാസ ചക്രങ്ങൾ
ആറ്റുമയില

15 മീറ്റർ വരെ ഉയരം വയ്ക്കുന്ന ഒരു വൃക്ഷമാണ് **ആറ്റുമയില**. . തെക്ക്, തെക്കുകിഴക്കേഷ്യൻ വംശജനാണ്. നദീതീരത്തെല്ലാം നന്നായി വളരുന്നു. തീയെ പ്രതിരോധിക്കും. എപ്പോഴും പൂവും കായും കാണാം. പഴം പക്ഷികൾ തിന്നും. തണലിൽ കായകൾ മുളയ്ക്കില്ല, വെളിച്ചം വേണം. തടികൊണ്ട് നല്ല കരി ഉണ്ടാക്കാം. വയറുവേദന, പനി, മുറിവുകൾ എന്നിവയ്ക്ക് ഔഷധമായി നാട്ടുവൈദ്യങ്ങളിൽ ഉപയോഗിക്കുന്നു. നല്ല തണൽ മരമാണ്. പിച്ചാത്തിയുടെ പിടീ ഉണ്ടാക്കാൻ തടി നല്ലതാണ്.

## അവലംബം

## പുറത്തേക്കുള്ള കണ്ണികൾ

* നടുന്നതിനെപ്പറ്റി
* http://www.ars-grin.gov/cgi-bin/npgs/html/taxon.pl?41834 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
സാക്ക് കൊപ്പ്ളിൻ

അമേരിക്കൻ സംസ്ഥാനമായ ലൂസിയാനയിൽ നിന്നുള്ള ഒരു ശാസ്ത്ര പ്രചാരണ പ്രവർത്തകനാണ് **സാക്ക് കൊപ്പ്ളിൻ**(20 ജൂലൈ 1993). തന്റെ പ്രവർത്തനങ്ങൾ വഴി ലൂസിയാനയിലെ സ്കൂൾ വിദ്യാഭ്യാസ പദ്ധതിയിൽ നിന്നും സൃഷ്ടിവാദം ഉൾപ്പെടെയുള്ള വിഷയങ്ങൾ നീക്കം ചെയ്യുന്നതിനും പാഠപുസ്തകങ്ങൾ , കരിക്കുലം ഇവ പരിഷ്കരിക്കുന്നതിലും നിർണായകമായ പങ്കു വഹിച്ചു. നിലവിൽ ടെക്സാസിലെ ഹൂസ്റ്റണിൽ ഉള്ള റൈസ്‌ സർവകലാശാലയിലെ വിദ്യാർഥി ആണ്. 
## പുരസ്‌കാരങ്ങൾ
*ശാസ്ത്ര പഠനത്തിനുള്ള ദേശീയ കേന്ദ്രത്തിന്റെ ഫ്രണ്ട് ഓഫ് ഡാർവിൻ അവാർഡ് (2012)(ജൂഡി സ്കോച്ച്മൂറിനോപ്പം)  
*ഹ്യൂ ഹെഫ്നർ ഫസ്റ്റ് അമെൻഡ്‌മെന്റ് അവാർഡ് 2012

## അവലംബം

## പുറം കണ്ണികൾ
*19-year-old activist Zack Kopplin is making life hell for Louisiana’s creationists
*activist Zack Kopplin: Tax money is paying for creationism lessons in schools 

വർഗ്ഗം:1993-ൽ ജനിച്ചവർ

വർഗ്ഗം:ജൂലൈ 20-ന് ജനിച്ചവർ

വർഗ്ഗം:ശാസ്ത്ര പ്രചാരകർ
അണ്ടി (ഫലം)

വിത്തും ഫലവും ഒത്തുചേർന്നാണ് **അണ്ടി (nut)** രൂപപ്പെടുന്നത്. ഫലത്തിന്റെ ഭാഗമായ കട്ടിയുള്ള തോട് കുരുവിനെ സംരക്ഷിക്കുന്ന സംവിധാനത്തെയാണ് അണ്ടി എന്ന് വിവക്ഷിക്കുന്നത്. പാചകമേഖലയിൽ ധാരാളം തരം ഉണങ്ങിയ വിത്തുകളെ (seeds) അണ്ടി എന്ന് വിളിക്കുമെങ്കിലും ഉണങ്ങി പൊട്ടാത്ത തരം (ഇൻഡെഹിസന്റ്) ഫലങ്ങളെയേ ജീവശാസ്ത്രത്തിൽ അണ്ടി (നട്ട്) എന്ന് വിവക്ഷിക്കാറുള്ളൂ. 
## അവലംബങ്ങൾ

## പുറത്തേയ്ക്കുള്ള കണ്ണികൾ

* ലിനസ് പോളിംഗ് മൈക്രോന്യൂട്രിയന്റ് ഇൻഫർമേഷൻ സെന്റർ നട്ട്സ്
* അമേരിക്കൻ ജേണൽ ഓഫ് ക്ലിനിക്കൽ ന്യൂട്രീഷൻ നട്ട്സ് ആൻഡ് ദെയർ ബയോആക്റ്റീവ് കോൺസ്റ്റിറ്റ്യൂവന്റ്സ്: എഫക്റ്റ്സ് ഓൺ സിറം ലൈപിഡ്സ് ആൻഡ് അതർ ഫാക്ടേഴ്സ് ദാറ്റ് അഫക്റ്റ് ഡിസീസ് റിസ്ക്
* നട്ട് റിസേർച്ച്

വർഗ്ഗം:സസ്യ പ്രജനനം
വർഗ്ഗം:സസ്യവിത്തുകൾ
വർഗ്ഗം:ഭക്ഷണപദാർത്ഥങ്ങൾ
വർഗ്ഗം:മുഖ്യാഹാരങ്ങൾ
സിയ ഉൾ ഹഖ്

ജനറൽ **മുഹമ്മദ് സിയ ഉൾ ഹഖ്** (പഞ്ചാബി, ; ഓഗസ്റ്റ് 12, 1924 – ഓഗസ്റ്റ് 17, 1988) പാകിസ്താന്റെ ആറാമത്തെ പ്രസിഡന്റാണ്. 1978 മുതൽ മരണം വരെ അദ്ദേഹമായിരുന്നു പാകിസ്താൻ പ്രസിഡന്റ്. പാകിസ്താന്റെ ചരിത്രത്തിൽ മൂന്നാമത്തെ പ്രാവശ്യം (1977-ൽ) പട്ടാളഭരണം ഏർപ്പെടുത്തിയ ഇദ്ദേഹമാണ്. ചീഫ് മാർഷ്യൽ ലോ അഡ്മിനിസ്ട്രേറ്റർ എന്ന നിലയിലും പ്രസിഡന്റ് എന്ന നിലയിലും അദ്ദേഹത്തിന്റെ ഒൻപത് വർഷത്തെ ഭരണകാലം ഏറ്റവും നീളമേറിയതായി പരിഗണിക്കുന്നു.

രണ്ടാം ലോക മഹായുദ്ധത്തിൽ ബ്രിട്ടീഷ് ഇന്ത്യൻ ആർമി ഓഫീസറായി സേവനമനുഷ്ടിച്ചിട്ടുണ്ട്. 1947-ലെ ഇന്ത്യാ വിഭജന സമയത്ത് സ്വന്തം പ്രവർത്തനമേഖല തിരഞ്ഞെടുക്കുന്നതിന് ഓരോ ആർമി ഓഫീസർമാർക്കും അനുവാദമുണ്ടായിരുന്നു. സിയ പാകിസ്താനാണ് തിരഞ്ഞെടുത്തത്. അതിനുശേഷം 1965 ലെ യുദ്ധത്തിൽ ഇന്ത്യക്കെതിരായി പട നയിച്ചു. 1976-ൽ അന്നത്തെ പ്രധാനമന്ത്രി സുൽഫിക്കർ അലി ഭൂട്ടോ പല സീനിയർ ഓഫിസർമാരെയും അവഗണിച്ച് സിയയെ ചീഫ് ഓഫ് ആർമി സ്റ്റാഫ് ആയി നിയമിച്ചു. 1977-ൽ ഭൂട്ടോയെ അട്ടിമറിച്ച് രാജ്യത്ത് പട്ടാള ഭരണം ഏർപ്പെടുത്തി.

മൗലിക ഇസ്ലാമികവിശ്വാസത്തിലധിഷ്ഠിതമായ രാഷ്ട്രീയനയങ്ങൾ പാകിസ്താനിൽ പൊതുധാരയിലേക്ക് കൊണ്ടുവന്നത് സിയ ഉൾഹഖാണ്. ഈ നയം, ബഹുസ്വരസമൂഹത്തിന്റെ വികാസത്തിന് വിഘാതം സൃഷ്ടിക്കുകയും, വിവിധ മുസ്ലീം വിഭാഗങ്ങൾക്കിടയിൽ അസ്വാരസ്യം ഉടലെടുക്കുന്നതിലും ന്യൂനപക്ഷങ്ങളെ ഒറ്റപ്പെടുത്തുന്നതിലേക്കും വഴിതെളിച്ചു. ഒട്ടും അയവില്ലാത്ത ആയ ഈ നയം മൂലം ശീതയുദ്ധാന്തരമുള്ള രാഷ്ട്രീയമാറ്റങ്ങൾക്കൊത്തുപോകാനോ ഇരുപത്തൊന്നാം നൂറ്റാണ്ടിന്റെ തുടക്കത്തിൽ രാജ്യത്തുയർന്നുവന്ന മതതീവ്രവാദപ്രവർത്തനങ്ങളെ തടയാനോ പാകിസ്താന് സാധിക്കാതെവന്നു.

## അവലംബം
 

വർഗ്ഗം:1924-ൽ ജനിച്ചവർ
വർഗ്ഗം: 1988-ൽ മരിച്ചവർ
വർഗ്ഗം:ഓഗസ്റ്റ് 12-ന് ജനിച്ചവർ
വർഗ്ഗം:ഓഗസ്റ്റ് 17-ന് മരിച്ചവർ

വർഗ്ഗം:പാകിസ്താനിലെ പ്രസിഡണ്ടുമാർ
വർഗ്ഗം:പട്ടാള അട്ടിമറിയിൽ അധികാരം പിടിച്ചവർ
ഒരു യാത്രയിൽ

നാലു ഹ്രസ്വചിത്രങ്ങളുടെ സമാഹാരമായി 2013-ൽ പുറത്തിറങ്ങിയ മലയാളചലച്ചിത്രമാണ് ***ഒരു യാത്രയിൽ***. മേജർ രവി നേതൃത്വം നൽകിയ ഈ സംരംഭത്തിൽ അദ്ദേഹമുൾപ്പെടെ നാലു സംവിധായകരാണ് പ്രവർത്തിച്ചിരിക്കുന്നത്. *ഹണിമൂൺ*, *ഐ ലൗ മൈ അപ്പ*, *മരിച്ചവരുടെ കടൽ*, *അമ്മ* എന്നീ ഹ്രസ്വചിത്രങ്ങളാണ് ഈ ചലച്ചിത്രത്തിലുള്ളത്.

## ഹ്രസ്വചിത്രങ്ങൾ

## പുറത്തേക്കുള്ള കണ്ണികൾ
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രിയനന്ദനൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മേജർ രവി സംവിധാനം ചെയ്ത ചലച്ചിത്രങ്ങൾ
വെള്ളനൊച്ചി

5 മീറ്റർ വരെ ഉയരം വയ്ക്കുന്ന ഒരു ചെറിയ മരമാണ് **വെള്ളനൊച്ചി**. . കരിനൊച്ചിയോട് നല്ല സാമ്യമുണ്ട്. ഇന്ത്യ, ശ്രീലങ്ക, ജപ്പാൻ എന്നിവിടങ്ങളിലെ ഉഷ്ണമേഖലാവനങ്ങളിൽ കാണുന്നു. പലനാടുകളിലെയും നാട്ടുമരുന്നുകളിൽ ഉപയോഗിക്കുന്നു. അലങ്കാരവൃക്ഷമായും വളർത്തുന്ന വെള്ളനൊച്ചി സ്ത്രീരോഗചികിൽസക്കായി പലയിടത്തും ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* http://plants.usda.gov/java/profile?symbol=vitr7

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:അലങ്കാരസസ്യങ്ങൾ
കാർലോ ഡോൾസി

**കാർലോ ഡോൾസി** ഇറ്റാലിയൻ ചിത്രകാരനായിരുന്നു. ഇദ്ദേഹം 1616 മേയ് 25-ന് ഫ്ലോറൻസിൽ ജനിച്ചു.  ജീവിതകാലം മുഴുവൻ ജന്മദേശത്ത്  താമസിച്ച ഡോൾസി കർമനിരതനായിരുന്നു. തികഞ്ഞ ഈശ്വര ഭക്തനായിരുന്നതിനാൽ മതപരമായ വിഷയങ്ങൾ ക്യാൻവാസിൽ പകർത്തുവാനാണ് ഉത്സുകനായത്. ഇദ്ദേഹത്തിന്റെ മനോഹര ചിത്രങ്ങൾ ഇറ്റലിയിലും ഇംഗ്ലണ്ടിലും ഒരുപോലെ പ്രചാരം നേടി. എങ്കിലും ആധുനിക കാലത്ത് ഇദ്ദേഹത്തിന്റെ ചിത്രങ്ങൾക്ക് അംഗീകാരം കുറഞ്ഞതായി കാണുന്നു. അതേസമയം ഡോൾസി യുടെ പോർട്രെയ്റ്റുകൾക്ക് ഇന്നും ആരാധകർ ഏറെയുണ്ട്. ലിയോ പോൾഡ് ക-നെ വിവാഹം ചെയ്ത ക്ലോഡിയാ ഫെലിസിന്റെ പോർട്രെയ്റ്റ് തയ്യാറാക്കാനായി ഡോൾസി ഒരിക്കൽ ഫ്ലോറൻസിൽ നിന്ന് ഇൻസ്ബ്രൂക്കിലേക്കു പോയിട്ടുണ്ട്. സർ തോമസ് ബെയ്ൻസിന്റെ പോർട്രെയ്റ്റാണ് പ്രശസ്തി നേടിയ മറ്റൊരു കലാസൃഷ്ടി.  1686 ജനുവരി 17-ന് ഫ്ലോറൻസിൽ ഇദ്ദേഹം അന്തരിച്ചു.

## കാർലോ ഡോൾസിന്റെ ചിത്രങ്ങൾ

"Mary Magdalene" by Carlo Dolci.jpg|Magdalen
Dolci Santa Cecilia.jpg|Saint Cecilia
Dolci Cecilia organo.jpg|Saint Cecilia
Dolci San Simone.JPG|San Simone
Śviaty Kazimier. Сьвяты Казімер (C. Dolci, XVII).jpg|St Casimir
Carlo Dolci 004.jpg|Saint with golden heart
Dolci David con la testa di Golia.jpg|David with Head of Goliath
Dolci San Matteo.PNG|St Matthew
Saint Philippe Benizzi (Dolci Carlo 1616-1686).jpg|St Philip Benizzi
Carlo Dolci - Diogenes.jpg|Diogenes
Carlo Dolci - Moses - WGA6379.jpg|Moses
Carlo_Dolci_Salome_Head_of_St_John_the_Baptist.jpg|Salome and Head of St. John the Baptist
Dolci Fiori.jpg|Still-life Flowers
Carlo Dolci - Vase of Flowers - WGA6374.jpg|Still-life Flowers
Dolci Santa Caterina da Siena.JPG|St Catherine of Siena
Carlo Dolci Mater dolorosa.jpg|Mater Dolorosa
Dolci Madonna p1070185.jpg|Madona
Dolci Annunciation.jpg|Annunciation
Dolci Vergine annunciata.jpg|Annuciation Virgin
Dolci Angelo annunciante.jpg|Annuciation Angel
Carlo Dolci 006.jpg|Madonna and Child
Dolci Madonna col Bambino2.PNG|Madonna and Child
Dolci Gesù fiori.jpg|Jesus with flowers (1663)
Carlo Dolci, l’Angelo custode (1670-75),.jpg|Guardian Angel
Dolci Crocifissione Andrea.jpg|Cruxifixion of St. Andrew
Dolci Visione di San Luigi.jpg|Vision of St. Luigi (1675)
Carlo Dolci - The Holy Family with God the Father and the Holy Spirit - WGA06376.jpg
Erzherzogin Claudia Felicitas.jpg|Claudia Felicitas of Austria
Dolci Claudia Felicita.jpg|Claudia Felicitas of Austria
Dolci Teresa Bucherelli.jpg|Teresa Bucherelli
Carlo Dolci 007.jpg|Vittoria della Rovere
Carlo Dolci - Portrait of Vittoria della Rovere in Widow's Weeds - WGA6382.jpg|Vittoria della Rovere as Widow
Carlo Dolci 008.jpg|Mattias de' Medici (1635)
Dolci Ainolfo de Bardi.jpg|Ainolfo de Bardi
Dolci Stefano Della Bella (lighter).jpg|Stefano della Bella
Dolci Sir Thomas Baines.JPG|Sir Thomas Baines


## അവലബം
*http://www.artcyclopedia.com/artists/dolci_carlo.html
*http://www.newadvent.org/cathen/05093b.htm
*http://www.britannica.com/EBchecked/topic/168127/Carlo-Dolci

വർഗ്ഗം:1616-ൽ ജനിച്ചവർ
വർഗ്ഗം: 1686-ൽ മരിച്ചവർ
വർഗ്ഗം:മേയ് 25-ന് ജനിച്ചവർ
വർഗ്ഗം:ജനുവരി 17-ന് മരിച്ചവർ

വർഗ്ഗം:ഇറ്റാലിയൻ ചിത്രകാരന്മാർ
സംഖ്യാവിശകലനം

യഥാർത്ഥ ലക്ഷ്യത്തിന്റെ ഏറ്റവും അടുത്ത ഏകദേശ മൂല്യം നൽകുന്ന ആൽഗോരിതങ്ങൾ ഉപയോഗിക്കുന്നതിനെയാണ് **സംഖ്യാവിശകലനം (Numerical analysis)** എന്നുവിളിക്കുന്നത്. 

ബാബിലോണിയയിൽ നിന്ന് ലഭിച്ച ഒരു കളിമൺ ഫലകമാണ് ഇത്തരത്തിലെ ഏറ്റവും പഴയ വിശകലനങ്ങളിലൊന്ന്. വൈബിസി 7289 എന്ന ഈ ഫലകം \sqrt{2}-ന്റെ എട്ട് ദശാംശസ്ഥാനം വരെയുള്ള ഏകദേശമൂല്യം നൽകുന്നുണ്ട്. ഇത് ഒരു സമചതുരത്തിന്റെ കർണ്ണരേഖയുടെ (ഡയഗണൽ) നീളം കണ്ടുപിടിക്കാനും ത്രികോണത്തിന്റെ വശങ്ങളുടെ അളവുകൾ നിർണ്ണയിക്കാനും ഉപയോഗിക്കാവുന്നതാണ്. മരപ്പണിക്കും കെട്ടിടനിർമ്മാണത്തിനും ഈ അറിവ് ഉപകാരപ്രദമാണ്. 

മിക്ക ആധുനിക സംഖ്യാവിശകലന സമ്പ്രദായങ്ങളും കൃത്യമായ ഉത്തരം കണ്ടുപിടിക്കാനല്ല, മറിച്ച് ഏറ്റവും കൃത്യമായ ഉത്തരം (ചെറിയ തെറ്റുകളോടെയാണെങ്കിലും) കണ്ടുപിടിക്കാനാണ് ശ്രമിക്കുന്നത്. ഇതുതന്നെയാണ് ബാബിലോണിലെ കളിമൺ ഫലകത്തിലും ചെയ്തിട്ടുള്ളത്. 

എഞ്ചിനിയറിംഗ്, ഭൗതികശാസ്ത്രം, ജീവശാസ്ത്രം, കല എന്നിവിടങ്ങളിലും സംഖ്യാവിശകലനം ഉപയോഗിക്കപ്പെടുന്നുണ്ട്. 

## കുറിപ്പുകൾ


## അവലംബങ്ങൾ

*
*
*
* Trefethen, Lloyd N. (2006). "Numerical analysis", 20 pages. In: Timothy Gowers and June Barrow-Green (editors), *Princeton Companion of Mathematics*, Princeton University Press.
*
*
*
* (examples of the importance of accurate arithmetic).

## പുറത്തേയ്ക്കുള്ള കണ്ണികൾ

**ജേണൽ**
*Numerische Mathematik, volumes 1-66, Springer, 1959-1994 (searchable; pages are images).  
*Numerische Mathematik at SpringerLink , volumes 1-112, Springer, 1959–2009
*SIAM Journal on Numerical Analysis, volumes 1-47, SIAM, 1964–2009

**സോഫ്റ്റ്‌വെയറും കോഡും**
*Numerical methods for Fortran programmers
*Java Number Cruncher features free, downloadable code samples that graphically illustrate common numerical algorithms
*Excel Implementations 
*Several Numerical Mathematical Utilities (in Javascript)

**ഓൺലൈൻ**
*''Numerical Recipes'', William H. Press (free, downloadable previous editions)
*''First Steps in Numerical Analysis'', R.J.Hosking, S.Joe, D.C.Joyce, and J.C.Turner
*''Numerical Analysis for Engineering'', D. W. Harder
*''CSEP'' (Computational Science Education Project), U.S. Department of Energy

**പഠനസാമഗ്രികൾ**
*Numerical Methods, Stuart Dalziel University of Cambridge
*Lectures on Numerical Analysis, Dennis Deturck and Herbert S. Wilf University of Pennsylvania
*Numerical methods, John D. Fenton University of Karlsruhe
*Numerical Methods for Science, Technology, Engineering and Mathematics, Autar Kaw University of South Florida
*Numerical Analysis Project, John H. Mathews California State University, Fullerton
*Numerical Methods - Online Course , Aaron Naiman Jerusalem College of Technology
*Numerical Methods for Physicists, Anthony O’Hare Oxford University
*Lectures in Numerical Analysis, R. Radok Mahidol University
*Introduction to Numerical Analysis for Engineering, Henrik Schmidt Massachusetts Institute of Technology

വർഗ്ഗം:സംഖ്യാവിശകലനം
ജോർജ് ഡോളൊൻഡ്

**ജോർജ് ഡോളൊൻഡ്** ബ്രിട്ടീഷ് ഒപ്റ്റീഷ്യനായിരുന്നു. 1774 ജനുവരി 25-ന് ലണ്ടനിൽ ജനിച്ചു.

## വാനനിരീക്ഷണ ഉപകരണനിർമാതാവ്
കുടുംബ പാരമ്പര്യമനുസരിച്ച് ഗണിത സംബന്ധിയായ ഉപകരണങ്ങളുടെ നിർമ്മാണത്തിൽ വ്യാപൃതനായി. വാനനിരീക്ഷണം, നാവിഗേഷൻ തുടങ്ങിയ മേഖലകളിൽ ഉപയോഗിച്ചിരുന്ന വ്യത്യസ്ത മാപന സംവിധാനങ്ങളുടെ പ്രവർത്തനക്ഷമത മെച്ചപ്പെടുത്താനുള്ള രീതികൾ ഇദ്ദേഹം ആവിഷ്കരിച്ചു. ഇംഗ്ലീഷ് വാന നിരീക്ഷകനായ വില്യം റുത്തർ ഡാവ്സ് (William Ruther Dawes) ഭൂമിക്കടുത്തുള്ള ദ്വന്ദ്വ താരകങ്ങളുടെ നിരീക്ഷണത്തിനായി പ്രയോജനപ്പെടുത്തിയത് 1821-ൽ ഡോളൊൻഡ് രൂപപ്പെടുത്തിയ മൈക്രോമീറ്റർ സംവിധാനത്തെയാണ്. അന്തരീക്ഷ മർദം, ബാഷ്പീകരണം, വൈദ്യുത പ്രതിഭാസങ്ങൾ, വായു പ്രവാഹ ദിശ, വേഗത എന്നിവയെ സംബന്ധിച്ച വിവരങ്ങൾ മാപനം ചെയ്ത് പേപ്പർ ടേപ്പിൽ പകർത്തുന്ന ഉപകരണമായ അന്തരീക്ഷ ആലേഖകത്തിന്റെ (atmospheric recorder) കണ്ടുപിടിത്തം ശ്രദ്ധേയമാണ്. 1830-കളിൽ തിരുവനന്തപുരത്ത് വാനനിരീക്ഷണകേന്ദ്രം സ്ഥാപിതമായപ്പോൾ ഡോളൊൻഡ് നിർമിച്ചു നൽകിയ ടെലിസ്കോപ്പുകളാണ് ഉപയോഗിച്ചത്. ഇതിനായി ഒബ്സർവേറ്ററിയുടെ ആദ്യത്തെ ഡയറക്ടർ ജോൺ കാൽഡിക്കോട്ടിനെ അന്നത്തെ മഹാരാജാവായ സ്വാതിതിരുനാൾ ലണ്ടനിലേക്ക് അയയ്ക്കുകയുണ്ടായി. ഒബ്സർവേറ്ററിയിൽ ഇന്നും പ്രവർത്തനക്ഷമമായിരിക്കുന്ന ടെലിസ്കോപ്പുകളിൽ *ഡോളൊൻഡ്* എന്ന ആലേഖനം കാണാം. 1851-ൽ നടന്ന ഗ്രേറ്റ് എക്സിബിഷനിൽ *കൌൺസിൽ മെഡൽ* ഡോളൊൻഡിനു ലഭിച്ചു. ഇദ്ദേഹം 1852 മേയ് 13-ന് ലണ്ടനിൽ അന്തരിച്ചു.

## അവലംബം
*http://www.britannica.com/EBchecked/topic/168290/George-Dollond
*http://www.gracesguide.co.uk/George_Dollond

വർഗ്ഗം:1774-ൽ ജനിച്ചവർ
വർഗ്ഗം: 1852-ൽ മരിച്ചവർ
വർഗ്ഗം:ജനുവരി 25-ന് ജനിച്ചവർ
വർഗ്ഗം:മേയ് 13-ന് മരിച്ചവർ

വർഗ്ഗം:ബ്രിട്ടീഷ് ഒപ്റ്റീഷ്യന്മാർ
സാദിയാ ഗാവോൻ

പത്താം നൂറ്റാണ്ടിലെ പ്രമുഖ യഹൂദദാർശനികനും, ബൈബിൾ വ്യാഖ്യാതാവും, റാബൈയും ആയിരുന്നു **സാദിയാ ബെൻ ജോസഫ് ഗാവോൻ** (ജനനം: 882/892; മരണം 942).  ബാബിലോണിലെ താൽമുദീയ അക്കാദമികളുടെ അധിപന്മാർ ആഗോളതലത്തിൽ യഹൂദരുടെ ആദ്ധ്യാത്മികനേതാക്കളായി മാനിക്കപ്പെട്ടിരുന്ന 'ഗിയോനിയ' യുഗത്തിലെ മനീഷിമാരിൽ ഒരാളായിരുന്നു അദ്ദേഹം.  ഈജിപ്തിൽ ജനിച്ച സാദിയായ്ക്ക് ഗ്രീക്ക്, ഇസ്ലാമിക, ഘടകങ്ങൾ ചേർന്ന യഹൂദ വിദ്യാഭ്യാസമാണു ലഭിച്ചത്.  പിന്നീട് അദ്ദേഹം ബാബിലോണിൽ പ്രസിദ്ധമായ 'സൂറ' അക്കാദമിയുടെ അധിപനായി.  അറബി ഭാഷയിൽ വിപുലമായി രചനകൾ നടത്തിയ  ആദ്യത്തെ റാബിനിക രചയിതാവായിരുന്നു സാദിയാ. എബ്രായബൈബിളിനു നിർവഹിച്ച അറബി പരിഭാഷയും അദ്ദേഹത്തിന്റെ രചനകളിൽ പെടുന്നു.യഹൂദ-അറബി സാഹിത്യത്തിന്റെ പ്രാരംഭകനായി സാദിയാ കണക്കാക്കപ്പെടുന്നു. യഹൂദ-കലാം എന്നറിയപ്പെടുന്ന ദർശനശാഖയുടെ മികച്ച പ്രയോക്താക്കളിൽ ഒരാളായിരുന്നു അദ്ദേഹം.  ആ നിലക്ക് യഹൂദവിശ്വാസത്തെ ദാർശനികയുക്തിയുമായി സമന്വയിപ്പിക്കാൻ ശ്രമിച്ച സാദിയാ ജൂത-സ്കൊളാസ്റ്റിക് ദർശനത്തിന്റെ പ്രാരംഭകനായും കരുതപ്പെടുന്നു. യഹൂദവേദസമുച്ചയത്തിന്റെ റാബിനികവ്യാഖ്യാനമായ താൽമുദിന്റെ പ്രാമാണികതയെ നിഷേധിച്ച 'കരായിസ്റ്റ്' യഹുദതയുടെ തീവ്രവിമർശകരിൽ ഒരാളെന്ന നിലയിലും സാദിയാ ഗാവോൻ അറിയപ്പെടുന്നു.

'അഗ്രോൺ' എന്ന പേരിൽ അദ്ദേഹം രചിച്ച എബ്രായ-അരമായ നിഘണ്ടു, എബ്രായഭാഷയിൽ ശബ്‌ദവ്യുത്‌പത്തിശാസ്ത്രത്തിനു (Philology) തുടക്കമിട്ടു. "കിത്തബ്-ഉൽ-ലുഗാഗ്" (ഭാഷയുടെ പുസ്തകം) എന്ന അദ്ദേഹത്തിന്റെ കൃതി എബ്രായഭാഷയ്ക്കു ലഭിച്ച ആദ്യത്തെ വ്യാകരണഗ്രന്ഥമാണ്.  ബൈബിളിനു സാദിയാ സൃഷ്ടിച്ച അറബി പരിഭാഷ ആധുനികകാലം വരെ അറബി ലോകത്തെ യഹൂദർക്കിടയിൽ പ്രചാരത്തിലിരുന്നു. അദ്ദേഹത്തിന്റെ ബൈബിൾ വ്യാഖ്യാനങ്ങൾ എക്കാലത്തേയും മികച്ച വ്യാഖ്യാനങ്ങൾക്കിടയിൽ എണ്ണപ്പെടുന്നു. മദ്ധ്യയുഗങ്ങളിലെ യഹൂദചിന്തകരിൽ രചനാബാഹുല്യത്തിൽ സാദിയായെ അതിശയിക്കുന്നതായി  മൈമോനിഡിസ് മാത്രമാണുള്ളത്. "സാദിയാ ഇല്ലായിരുന്നെങ്കിൽ (യഹൂദ നിയമമായ) തോറ മിക്കവാറും അപ്രത്യക്ഷമാകുമായിരുന്നു" എന്ന മൈമോനിഡിസിന്റെ തന്നെ പ്രശംസ, അദ്ദേഹത്തിന്റെ പ്രാധാന്യം വ്യക്തമാക്കുന്നു.

ബാഗ്ദാദിലായിരുന്നു അദ്ദേഹത്തിന്റെ മരണം.

## അവലംബം
പുത്തൻചിറ സെന്റ് മേരീസ് ഫൊറോന പള്ളി

തൃശ്ശൂർ ജില്ലയിലെ പുത്തൻചിറയിൽ സ്ഥിതി ചെയ്യുന്ന ക്രൈസ്തവ ദേവാലയമാണ് **പുത്തൻചിറ ഫൊറോന പള്ളി** (Puthenchira Forane Church) അഥവാ **സെന്റ് മേരീസ് ഫൊറോന പള്ളി** (St: Mary's Forane Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. വിശുദ്ധ മറിയത്തിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്.

തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലാണ് പുത്തൻചിറ ഫൊറോന പള്ളി.

## ചരിത്രം

ഈ പള്ളി എ.ഡി 400 ൽ സ്ഥാപിതമായതാണെന്ന് പള്ളിയുടെ രേഖകളിൽ കാണുന്നു. ഈ പള്ളിയിൽ സ്ഥാപിച്ചിരിക്കുന്ന രണ്ട് കുരിശുകൾക്ക് (ഒന്ന് പള്ളിയുടെ മുന്നിലും മറ്റൊന്ന് വഴിയരികിലുള്ള കപ്പേളയുടെ മുകളിലും) രണ്ട് ജോടി വീതം കൈകളുണ്ട്. സാധാരണ കുരിശുകൾക്ക് ഒരു ജോടി കൈകളാണുണ്ടാകുക.

കൊടുങ്ങല്ലൂർ അതിരൂപത നിലവിലുണ്ടായിരുന്ന കാലഘട്ടത്തിൽ 1701 മുതൽ 1752വരെ അതിരൂപതയുടെ ആസ്ഥാനവും മെത്രാപോലീത്തന്മാർ താമസിച്ചിരുന്നതും പുത്തൻചിറ പള്ളിയിലായിരുന്നു. അക്കാലങ്ങളിൽ ഇവിടെ മരണപ്പെടുന്ന മെത്രാപോലിത്തന്മാരെ പള്ളിക്കകത്ത് കബറടക്കുകയും ചെയ്തിരുന്നു.

## പ്രധാന സ്ഥാപനങ്ങൾ

* മറിയം ത്രേസ്യയുടെ ജന്മഗൃഹം

ഈ പള്ളിയുടെ ഇടവകാതിർത്തിയിലാണ് വിശുദ്ധ മദർ മറിയം ത്രേസ്യയുടെ ജന്മഗൃഹം സ്ഥിതി ചെയ്യുന്നത്. പനയോലകൊണ്ട് മേഞ്ഞ വീട് അതേ നിലയിൽ തന്നെ സംരക്ഷിച്ചുപോരുന്നുണ്ട്. ജന്മഗ്രഹം ഒരു തീർത്ഥാടനകേന്ദ്രമായി വിശ്വാസികൾ കണക്കാക്കുന്നു.

## നാഴികക്കല്ലുകൾ

## ഇടവക പള്ളികൾ
പുത്തൻചിറ ഫൊറോന പള്ളിയുടെ കീഴിൽ ഈ പള്ളിയടക്കം 9 ഇടവക പള്ളികളുണ്ട്.

*1. പുത്തൻചിറ പള്ളി
*2. പുത്തൻചിറ കിഴക്കെ പള്ളി
*3. കടുപ്പശ്ശേരി പള്ളി
*4. കൊറ്റനെല്ലൂർ പള്ളി
*5. കുതിരത്തടം പള്ളി
*6. കുഴിക്കാട്ടുശ്ശേരി പള്ളി അഥവാ കൊമ്പൊടിഞ്ഞാമാക്കൽ പള്ളി 
*7. തുമ്പൂർ പള്ളി
*8. വെളയനാട് പള്ളി
*9. കൊമ്പത്തുകടവ് പള്ളി അഥവാ സേവിയൂർ പള്ളി അഥവാ മുട്ടിക്ക പള്ളി

## ചിത്രശാല

File:Puthenchira_Forane_Church,_പുത്തൻച്ചിറ_ഫോറോന_പള്ളി_-_വഴിപാലം.JPG|പള്ളിയുടെ മുൻഭാഗത്തുള്ള പാലം
File:Puthenchira_Forane_Church,_പുത്തൻച്ചിറ_ഫോറോന_പള്ളി_-_കുരിശ്.JPG|ഇരട്ട കൈ കുരിശ്
File:Puthenchira_Forane_Church,_പുത്തൻച്ചിറ_ഫോറോന_പള്ളി_-_മുൻവശം.JPG|പള്ളിയുടെ മുൻഭാഗം
File:Puthenchira_Forane_Church,_പുത്തൻച്ചിറ_ഫോറോന_പള്ളി_-_ശവക്കോട്ട.JPG|ശവക്കോട്ട
File:Puthenchira_Forane_Church,_പുത്തൻച്ചിറ_ഫോറോന_പള്ളി_-_കപ്പേള.JPG|വഴിയഴികിലുള്ള കപ്പേള, ഇരട്ട കൈ കുരിശ്
File:Puthenchira_Forane_Church,_പുത്തൻച്ചിറ_ഫോറോന_പള്ളിയിലെ_ഒരു_സ്മാരകം.JPG|കൊടുങ്ങല്ലൂരിലെ ആർച്ച് ബിഷപ്പിനെ അടക്കം ചെയ്തതിന്റെ സ്മാരകം
File:Puthenchira_Forane_Church,_പുത്തൻച്ചിറ_ഫോറോന_പള്ളിയുടെ_ബോർഡ്.JPG|എ.ഡി 400 ൽ സ്ഥാപിച്ചതാണെന്നെഴുതിയ ബോർഡ് 
File:Mariam_Thresia_-_മറിയം_ത്രേസ്യ_03.JPG|മറിയം ത്രേസ്യയുടെ ജന്മഗൃഹത്തിലേക്കൂള്ള കവാടത്തിലെ കമാനം
File:Mariam_Thresia_-_മറിയം_ത്രേസ്യ_02.JPG|മറിയം ത്രേസ്യയുടെ ജന്മഗൃഹം സംരക്ഷിച്ച നിലയിൽ


## അവലംബങ്ങൾ

## പുറത്തേക്കുള്ള കണ്ണികൾ
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റ്
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റിലെ പുത്തൻചിറ ഫൊറോന പള്ളിയുടെ പ്രത്യേക പേജിലേക്ക് 
*Sunil Villwamangalath: സ്വന്തം പുത്തൻചിറ ചരിത്രവഴികളിലൂടെ, Dec. 2014.

വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:ഇരിങ്ങാലക്കുട രൂപതയിലെ പള്ളികൾ
ഹിജാസ് റെയിൽവേ

തുർക്കിയിലെ ഇസ്താംബുളുമായി മക്ക, മദീന നഗരങ്ങളെ ബന്ധിപ്പിച്ച്‌ 1908 ൽ നിർമിച്ചതാണ് **ഹിജാസ് റെയിൽവേ () **. 2241 കി.മീറ്റർ നീളത്തിൽ നിർമിച്ച ചരിത്രപ്രാധാന്യമുള്ള ഈ റെയിൽവേ പാത തുർക്കിയിൽ നിന്നും സിറിയ, ജോർദാൻ, വഴിയാണ് സൗദി അറേബ്യയിലെത്തുന്നത്.
## ചരിത്രം
1900 മുതൽ 1908 വരെ എട്ടുവർഷമെടുത്തു നിർമിച്ചതാണ് ഹിജാസ് റെയിൽവേ. ഒട്ടോമാൻ ഭരണകാലത്ത് നിർമിച്ച പൗരാണിക ഹിജാസ് റെയിൽവേ ഒന്നാം ലോകയുദ്ധകാലത്താണ് തകർക്കപ്പെട്ടത്. തുർക്കി ഖലീഫയുടെ നിർദ്ദേശപ്രകാരം നിർമിച്ച ഈ റെയിൽപാത പടിഞ്ഞാറൻ അറേബ്യയിലെ ഒട്ടോമാൻ സാമ്രാജ്യത്തിന്റെ ചരിത്രശേഷിപ്പ് കൂടിയാണ്. തുർക്കിയിലെ മൂന്ന് നഗരങ്ങളിലൂടെ കടന്നുപോകുന്ന റെയിൽവേ സിറിയയിൽ ഹലബ്, ഹമാ, ദർഅ എന്നീ പ്രമുഖ നഗരങ്ങളിലൂടെ കടന്ന് ജോർദാനിലേക്ക് പ്രവേശിക്കുന്നു. ജോർദാന്റെ വടക്കൻ അതിർത്തിയിലൂടെ സൗദി അറേബ്യയിൽ പ്രവേശിക്കുന്ന റെയിൽവേ മദായിൻ സ്വാലിഹിലൂടെയാണ് മദീനയിലെത്തുന്നത്. സിറിയയിലെ ദമാസ്കസിൽ നിന്നും മദീനയിലേക്കുള്ള തീർത്ഥാടനത്തിനു വേണ്ടിയാണ് ഈ പാത പ്രധാനമായും ഉപയോഗിച്ചിരുന്നത്.
## അവലംബം

## വായനക്കായി
* 
* 
* Judd, Brendon *The Desert Railway: The New Zealand Railway Group in North Africa and the Middle East during the Second World War* (2003, 2004 Auckland, Penguin) 

## പുറം കണ്ണികൾ
* Four podcasts about the Hejaz railway from BBC World service
* pictures and report of travelogue in the Saudi Section of Hejaz railway
* BBC: "A piece of railway history"
* BBC: "Pilgrim railway back on track"
* http://www.hejaz-railroad.info/Galerie.html
* lots of pictures from the Hidjaz Railway stations from a 2008 trip across Syria
* Extensive website on the Hejaz railway 
* Yarmuk River railway bridges, 1933 aerial photographs. Aerial Photographic Archive for Archaeology in the Middle East / National Archives, London.
* Hejaz railway overlay on Google Maps

വർഗ്ഗം:റെയിൽ പാതകൾ
കുനൻ പോഷ്പോര സംഭവം

1991 ഫെബ്രുവരി 23 ന് കാശ്മീരിലെ കുപ്‌വാര ജില്ലയിലെ കുനൻ പോഷ്പോര എന്ന വിദൂര ഗ്രാമത്തിൽ ഇന്ത്യൻ സൈനിക യൂണിറ്റുകൾ നടത്തിയ തിരച്ചിലിലും ചോദ്യചെയ്യലിലും ഇടയിലുണ്ടായ സംഭവമാണ് **കുനൻപോഷ്പോര സംഭവം** എന്ന പേരിലറിയപ്പെടുന്നത്. അന്നേ ദിവസം രാത്രി അമ്പത്തിമൂന്ന് സ്ത്രീകൾ സൈന്യത്തിന്റെ കൂട്ടമാനഭംഗത്തിനിരയായി എന്നാണ് ആരോപിക്കപ്പെടുന്നത്. എന്നാൽ ഹ്യൂമൻ റൈറ്റ് വാച്ച് എന്ന സംഘടനയുൾപ്പടെയുള്ള മനുഷ്യാവകാശ സംഘടനകൾ പറയുന്നത് കൂട്ടമാനഭംഗത്തിനിരയായവരുടെ എണ്ണം നൂറുകവിയുമെന്നാണ്.

ഇന്ത്യൻ സർക്കാറിന്റെ അന്വേഷണങ്ങൾ ഈ ആരോപണങ്ങളെ അടിസ്ഥാനരഹിതമെന്ന് പറഞ്ഞ് തള്ളികളയുമ്പോൽ , അന്തർദേശീയ മനുഷ്യാവകാശ സംഘടനകൾ ഇന്ത്യൻ ഗവണ്മെന്റിന്റെ അന്വേഷണം നടത്തിയ രീതിയേയും അതിന്റെ വിശ്വാസ്യതയേയും കുറിച്ച് കടുത്ത സംശയം പ്രകടിപ്പിക്കുകയുണ്ടായി.

## അവലംബം
ശ്രീമൂലവാസം

ആലപ്പുഴ ജില്ലയിൽ തൃക്കുന്നപ്പുഴ പ്രദേശത്ത് പൊതുവർഷം പത്താംനൂറ്റാണ്ടു വരെ നിലനിന്നിരുന്ന ബുദ്ധക്ഷേത്രസങ്കേതമാണ് **ശ്രീമൂലവാസം**.  പതിനൊന്നാം ശതകത്തിൽ കോലത്തുനാട് ഭരിച്ചിരുന്ന വിക്രമരാമൻ കടലാക്രമണത്തിൽ നഷ്ടമായിക്കൊണ്ടിരുന്ന ശ്രീമൂലവാസത്തെ കല്ലുകൾ അടുക്കി രക്ഷിച്ചതായി മൂഷികവംശകാവ്യത്തിൽ പറയുന്നു.  പതിനൊന്നാം ശതകത്തിന്റെ അന്ത്യത്തിൽ വളഭൻ എന്ന കോലത്തിരി രാജാവ് ചേര-ചോളയുദ്ധത്തിൽ പങ്കെടുത്ത് മടങ്ങുമ്പോൾ ശ്രീമൂലവാസം ക്ഷേത്രത്തിൽ ദർശനം നടത്തി "സുഗതനെ" വന്ദിച്ച് അനുഗ്രഹം സ്വീകരിച്ചതായും മൂഷികവംശം പറയുന്നു.  തൃക്കുന്നപ്പുഴ ഭാഗത്തെ കടലിൽ നിന്ന് പിൽക്കാലത്ത് ശിലാബിംബങ്ങൾ കണ്ടുകിട്ടിയിട്ടുണ്ട്.

അഫ്ഘാനിസ്ഥാനിലെ ഇന്നത്തെ കാൻഡഹാർ പ്രദേശത്തുനിന്ന് "ദക്ഷിണാപഥേ മൂലവാസ ലോകനാഥ" എന്ന ലിഖിതമുള്ള ഒരു ബുദ്ധപ്രതിമ കണ്ടുകിട്ടിയതായി എം. ഫൗച്ചർ എന്ന പുരാവസ്തുഗവേഷകൻ രേഖപ്പെടുത്തിയിട്ടുണ്ട്.

ഈ ബുദ്ധസങ്കേതത്തേപ്പറ്റി അറിയുന്ന മറ്റൊരു രേഖ വിക്രമാദിത്യവരഗുണന്റെ പാലിയം ചെപ്പേടാണ്.  സി.ഇ. 946-ൽ ഈ ക്ഷേത്രത്തിലേക്കു രജാവ് വിട്ടുകൊടുക്കുന്ന വസ്തുവകകളേക്കുറിച്ചുള്ളതാണ് ഈ രേഖ.

## അവലംബം

വർഗ്ഗം:കേരളത്തിൽ മുൻപുണ്ടായിരുന്ന ബുദ്ധക്ഷേത്രങ്ങൾ
ഏലി കോഹൻ

ഒരു ഇസ്രയേലി ചാരനാണ് **ഏലിയാഹു ബെൻ ഷൗൾ കോഹൻ** എന്ന **ഏലി കോഹൻ**. സിറിയയിൽ നടത്തിയ ചാരവൃത്തിയിലൂടെയാണ് അദ്ദേഹം കൂടുതൽ അറിയപ്പെടുന്നത്. സിറിയയിലെ രാഷ്ട്രീയ സൈനിക രംഗത്തെ പ്രമുഖരുമായി ഉണ്ടാക്കിയ ബന്ധത്തിലൂടെ അവിടുത്തെ പ്രതിരോധമന്ത്രിയുടെ ഉപദേശകസ്ഥാനം വരെ അദ്ദേഹം കൈകാര്യം ചെയ്തു. കാമിൽ അമീൻ എന്നായിരുന്നു സിറിയയിൽ അദ്ദേഹം അറിയപ്പെട്ടിരുന്നത്. 1965 ൽ അദ്ദേഹം യാദൃച്ഛികമായി പിടിക്കപ്പെടുകയും പരസ്യമായി തൂക്കിലേറ്റപ്പെടുകയുമാണുണ്ടായത്. ആറുദിനയുദ്ധത്തിൽ ഇസ്രയേൽ വിജയിക്കുന്നതിൽ ഏലി കോഹൻ ചാരപ്രവർത്തനത്തിലൂടെ ശേഖരിച്ച രഹസ്യവിവരങ്ങൾ നിർണായക ഘടകമായിരുന്നെന്ന് വിശ്വസിക്കപ്പെടുന്നു.

എക്കാലത്തേയും മഹാന്മാരായ ഇസ്രയേലികളിൽ 26-ആമനായി 2005 ൽ ഇസ്രയേലി വാർത്താ വെബ്സൈറ്റ് വൈനെറ്റ് അദ്ദേഹത്തെ തിരഞ്ഞെടുത്തു.
## ജീവിതവും തൊഴിലും
അലക്സാൻട്രിയയിലെ ഒരു യാഥാസ്ഥിക ജൂത-സയണിസ്റ്റ് കുടുംബത്തിൽ 1924 ലാണ് കോഹൻ ജനിച്ചത്.
## അവലംബം


വർഗ്ഗം:ചാരപ്രവർത്തകർ
വർഗ്ഗം:1924-ൽ ജനിച്ചവർ
മരണാനന്തര ക്രിയകൾ

ഒരു വ്യക്തി മരിച്ചു കഴിഞ്ഞ ശേഷം പരേതാത്മാവിനു വേണ്ടി ആചാരപ്രകാരം ചെയ്തുവരുന്ന കർമ്മങ്ങളാണ് **മരണാനന്തര ക്രിയകൾ** എന്നറിയപ്പെടുന്നത്. ഓരോ മതത്തിലും ജാതിയിലും ഈ കർമ്മങ്ങൾ വ്യത്യാസപ്പെട്ടിരിക്കും. മരിച്ച ദിവസം മുതൽ തുടങ്ങുന്ന ഈ കർമ്മങ്ങൾ മൂന്ന് പതിനാറ്, നാല്പത്തൊന്ന് എന്നീ ദിവസങ്ങളിൽ പ്രത്യേക കർമ്മങ്ങോളോടെ ഹിന്ദുമതത്തിൽ പൊതുവേ അനുഷ്ഠിച്ചുവരുന്നു. പരേതാത്മാവിന്റെ ശരീരം വിധിപ്രകാരം സംസ്കരിക്കുന്ന **അപരക്രിയ** എന്ന ചടങ്ങ് മരണാനന്തര ക്രിയകളിൽ പ്രധാനമാണ്.
വർഗ്ഗം:ജീവിതം
വർഗ്ഗം:ആചാരങ്ങൾ
സ്വലാത്തുകൾ

ഇസ്‌ലാമിൽ പ്രവാചകന്മാരുടെയും പ്രധാനപ്പെട്ട മലക്കുകളുടെയും പേര് കേൾക്കുമ്പോൾ ചൊല്ലേണ്ട പ്രാർത്ഥനകളെ **സ്വലാത്തുകൾ** എന്ന് അറിയപ്പെടുന്നു. രണ്ട് തരത്തിലുള്ള സ്വലാത്തുകളാണ് പ്രധാനമായും നിലവിലുള്ളത്.
### അലൈഹിസ്സലാം
മുഹമ്മദ് ഒഴികെയുള്ള പ്രവാചകന്മാരുടെയും പ്രധാനപ്പെട്ട മലക്കുകളുടെയും നാമത്തോട് കൂടെ "അലൈഹിസ്സലാം": ( **' - **A.S.**) അഥവാ **താങ്കളിൽ സമാധാനമുണ്ടാകട്ടെ** എന്ന് പ്രാർത്ഥിക്കുന്നു. എഴുതുമ്പോൾ ഇതിനെ ചുരുക്കി **(അ)** എന്ന് മലയാളത്തിലും **(A.S.)** എന്ന് ഇംഗ്ലീഷിലും നാമങ്ങൾക്ക് ശേഷം ഉപയോഗിക്കുന്നു. ഉദാഹരണം **ഇബ്റാഹിം നബി (അ)**, Jibrii(A.S) എന്നിവ.

===സ്വല്ലല്ലാഹു അലൈഹി വസല്ലം===
[[മുഹമ്മദ്|മുഹമ്മദ് നബിയുടെ]] പേരിനോടൊപ്പം "സ്വല്ലല്ലാഹു അലൈഹി വസല്ലം": ( **') - അഥവാ **ദൈവം താങ്കൾക്ക് പ്രതാപവും സമാധാനവും നൽകട്ടെ** എന്ന് പ്രാർത്ഥിക്കുന്നു. എഴുതുമ്പോൾ ഇതിനെ ചുരുക്കി **(സ)** എന്ന് മലയാളത്തിലും **(S.A.W** അല്ലെങ്കിൽ **PBUH)** എന്ന് ഇംഗ്ലീഷിലും നാമത്തിന് ശേഷം ഉപയോഗിക്കുന്നു.

### യൂനികോഡ്
ﷺ

### മറ്റുള്ളവ
മുകളിൽ സൂചിപ്പിച്ചവ കൂടാതെ സ്വല്ലല്ലാഹു അലൈഹി വ ആലിഹി (ദൈവം താങ്കൾക്കും കുടുംബത്തിനും പ്രതാപം നൽകട്ടെ), തുടങ്ങി നിരവധി രൂപങ്ങളിൽ ഉപയോഗിക്കപ്പെടുന്നു.

## സ്വലാത്തിന്റെ പ്രാധാന്യം [[ഖുർആൻ|ഖുർആനിലും]] [[ഹദീഥ്|ഹദീഥിലും]]
ഖുർആൻ അധ്യായം 33, സൂക്തം 56 ൽ പറയുന്നു.

അബൂ ഹുറൈറ റിപ്പോർട്ട് ചെയ്ത ഹദീഥ്: 

## ചിത്രശാല

Image:Mohamed peace be upon him.svg|*സ്വല്ലല്ലാഹു അലൈഹി വസല്ലം* എന്ന് അറബി കലിഗ്രഫിയിൽ
Image:PBUH.svg|*സ്വല്ലല്ലാഹു അലൈഹി വസല്ലം* എന്ന് അറബി കലിഗ്രഫിയിൽ
file:Muhammad Salat.svg|**മുഹമ്മദ്** എന്ന് അറബി കലിഗ്രഫിയിൽ


## ഇതും കാണുക
*:en:Islamic honorifics
*മുഹമ്മദ്
*Mawlid
*:en:Peace be upon him in Judaism

## അവലംബം


വർഗ്ഗം:ഇസ്ലാമികം
കരമന ബോട്ടപകടം

1971-ൽ കരമനയാറ്റിൽ ഉണ്ടായ ബോട്ടപകടമാണ് **കരമന ബോട്ടപകടം** എന്നറിയപ്പെടുന്നത്. ഈ അപകടത്തിൽ 12 പേരിൽ 11 പേരും മരണമടഞ്ഞു.
പത്തു വയസ്സുണ്ടായിരുന്ന മേബൽ എന്ന പെൺകുട്ടി മാത്രമാണ് അന്ന് അത്ഭുതകരമായി നീന്തി കര പറ്റിയത്. 
## അവലംബം

വർഗ്ഗം: കേരളത്തിൽ നടന്ന ബോട്ടപകടങ്ങൾ
കേരളത്തിൽ നടന്ന പ്രധാന ബോട്ടപകടങ്ങൾ

* 1924 ജനുവരി 16-ന് ആലപ്പുഴ ജില്ലയിലെ പല്ലനയിൽ നടന്ന ബോട്ടപകടത്തിൽ മഹാകവി കുമാരനാശാൻ അടക്കം 24 പേർ മരണമടഞ്ഞു.
* 1971-ൽ തിരുവനന്തപുരത്ത് കരമനയാറ്റിൽ ഉണ്ടായ ബോട്ടപകടത്തിൽ 12 യാത്രികരിൽ ഒരു പെൺകുട്ടി ഒഴികെ മറ്റ് 11 പേരും മരണമടഞ്ഞു.
* 1980-ൽ എറണാകുളത്തെ കണ്ണമാലി കായലിൽ നടന്ന ബോട്ടപകടത്തിൽ 29 പേർ മരിച്ചു.
* 1983-ൽ കൊച്ചിയിലെ വല്ലാർപാടത്ത് നടന്ന ബോട്ടു ദുരന്തത്തിൽ 18 പേർ മരിച്ചു.
* 1990-ൽ കൊച്ചിയിൽ നടന്ന ബോട്ടപകടത്തിൽ അഞ്ചുപേർ മരിച്ചു.
* 1990-ൽ തിരുവനന്തപുരത്തെ പേപ്പാറ ഡാം റിസർവയറിൽ നടന്ന ബോട്ടപകടത്തിൽ മരിച്ചത് ഏഴുപേർ.
* 1991-ൽ കണ്ണൂരിലെ ഇരിട്ടിയിൽ നടന്ന അപകടം നാലുപേരുടെ മരണത്തിനിടയാക്കി.
* 1991-ൽ ആലപ്പുഴ പുന്നമടയിൽ നടന്ന അപകടത്തിൽ മരണം മൂന്ന് പേർ മരിച്ചു.
* 1991-ൽ തിരുവനന്തപുരത്ത് കല്ലാറിലുണ്ടായ അപകടത്തിൽ എട്ടും,
* 1992-ൽ എറണാകുളം മുനമ്പത്തുണ്ടായ അപകടത്തിൽ മൂന്നും 
* 1993-ൽ എറണാകുളത്തുണ്ടായ മറ്റൊരു അപകടത്തിൽ അഞ്ചും,
* 1994-ൽ കോഴിക്കോട് വെള്ളായിക്കോട് അപകടത്തിൽ ആറും,
* 1997-ൽ കോഴിക്കോട് കാപ്പാട് ബീച്ചിൽ നാലും,
* 1997-ൽ ആലുവയിലുണ്ടായ അപകടത്തിൽ നാലും പേർ മരണമടഞ്ഞിട്ടുണ്ട്.
* 2002 ജൂലൈ 27-ന് കോട്ടയത്തെ കുമരകത്ത് നടന്ന ബോട്ട് ദുരന്തത്തിൽ 29 പേർ മരിച്ചു.
* 2007 ഫെബ്രുവരി 20-ന് സംഭവിച്ച തട്ടേക്കാട് ബോട്ട് ദുരന്തത്തിൽ പിഞ്ചുകുട്ടികളടക്കം 18 പേർ മരണമടഞ്ഞു.
* 2009 സെപ്റ്റംബർ 30-ന് തേക്കടിയിലുണ്ടായ ബോട്ടപകടത്തിൽ 11 സ്ത്രീകളും 13 കുട്ടികളും ഉൾപ്പെടെ 46 യാത്രികർ മരിച്ചു. മരണപ്പെട്ടവരിലേറെയും അന്യസംസ്ഥാനങ്ങളിൽ നിന്നുള്ളവരോ വിദേശികളോ ആയിരുന്നു.
* 2013 ജനുവരി 26-ന് ആലപ്പുഴ പുന്നമടയിൽ ഹൗസ് ബോട്ട് മുങ്ങി നാല് പേർ മരണമടഞ്ഞു. ചെന്നൈയിൽ നിന്നുള്ള വിനോദസഞ്ചാരികളാണ് അപകടത്തിൽ പെട്ടത്. യാത്ര ചെയ്യാൻ ഒരുക്കി നിർത്തിയിരുന്ന ഹൗസ് ബോട്ടിലേക്ക് മറ്റൊരു ചെറിയ ഹൗസ് ബോട്ടിലൂടെ കയറാൻ ശ്രമിക്കുന്നതിനിടെ അതു മറിയുകയാണുണ്ടായത്.

## അവലംബം

വർഗ്ഗം:കേരളത്തിൽ നടന്ന ദുരന്തസംഭവങ്ങൾ
വർഗ്ഗം:കേരളത്തിൽ നടന്ന ബോട്ടപകടങ്ങൾ
ബേക്കറി

മാവ് ഓവനിൽ വച്ച് പൊള്ളിച്ച്  റൊട്ടി, ബ്രഡ്, ബിസ്കറ്റ്, കേക്ക് എന്നിവ ഉണ്ടാക്കുന്ന സ്ഥാപനമാണ് ബേക്കറി. ചില ബേക്കറികൾ കാഫറ്റീരിയ പോലെയും പ്രവർത്തിക്കാറുണ്ട്. അവിടെ ബേക്കറി ഉൽപ്പന്നങ്ങൾക്കൊപ്പം ചായ, കാപ്പി, ഇതര ശീതള പാനീയങ്ങൾ എന്നിവ ലഭ്യമാണ്. 

## അവലംബം

വർഗ്ഗം:ഭക്ഷ്യനിർമ്മാണം
ഗോക്കുൺ

ഒന്നോ അധിലധികമോ പുരുഷന്മാരുടെ ശുക്ലം ഒരു സ്ത്രീ കുടിക്കുന്നതിനെയാണ് **ഗോക്കുൺ** എന്ന് പറയുക. സാധാരണയായി ഏതെങ്കിലും പാത്രത്തിൽ നിന്നാണ് ഇങ്ങനെ കുടിക്കുക. പോർണോഗ്രാഫിക് ചിത്രങ്ങളിൽ ഈ രീതി കണ്ടുവരുന്നു. ജാപ്പനീസ് പദമായ ഗോക്കുൻ ഒരു ഓനമാറ്റോപിയ (Onomatopoeia) ആണ് - ദ്രാവകം കുടിച്ചിറക്കുമ്പോഴുള്ള ശബ്ദത്തിൽ നിന്നാണ് ഈ വാക്കിന്റെ ഉത്ഭവം. ശുക്ലം സ്ത്രീ കുടിച്ചിറക്കുന്നു എന്നതാണ് ബുകാകെയിൽ നിന്ന് ഇതിനെ വ്യത്യസ്തമാക്കുന്നത്. സുരക്ഷിതമല്ലാത്ത ലൈംഗികരിതിയായതിനാൽ ഇതുവഴി ലൈംഗികരോഗങ്ങൾ പകരാൻ സാധ്യതയുണ്ട്.

## അവലംബം

വർഗ്ഗം:ലൈംഗികത
ഫ്രാങ്ക് ഡോബ്സൻ

**ഫ്രാങ്ക് ഡോബ്സൻ** ഇംഗ്ലണ്ടിലെ ശില്പിയായിരുന്നു. 1888 നവംബർ 18-ന് ലണ്ടനിൽ ജനിച്ചു.

## ജീവിതരേഖ
ലണ്ടൻ, എപ്പിംഗ്, ആർബ്രോത് എന്നിവിടങ്ങളിലെ ചിത്രകലാവിദ്യാലയങ്ങളിൽ നിന്ന് ചെറുപ്പത്തിലേ ചിത്രകലാപരിശീലനം നേടി. 1913 മുതലാണ് തന്റെ മാധ്യമം ശില്പകലയാണെന്ന് ഇദ്ദേഹം കണ്ടെത്തിയത്. ചതുരവടിവാർന്ന ശില്പങ്ങളോടായിരുന്നു ഇദ്ദേഹത്തിന് ആഭിമുഖ്യം. ഇംഗ്ലണ്ടിൽ ഇദ്ദേഹത്തിന്റെ ആദ്യകാല ക്യൂബിസ്റ്റ് രചനകൾ അംഗീകരിക്കപ്പെട്ടില്ല. എന്നു മാത്രമല്ല, അത്തരം *അരൂപി*യായ രചനകളുടെ പേരിൽ വലിയൊരു വിഭാഗം കലാകാരന്മാർ ഇദ്ദേഹത്തെ എതിർക്കുകയും ചെയ്തു. എന്നാൽ ആ ശൈലിയിൽനിന്നു വിട്ടുപോകാതെതന്നെ ക്ലാസിക് ശൈലികൂടി സ്വാംശീകരിച്ചുകൊണ്ട് ഇദ്ദേഹം മുന്നോട്ട് പോയി. അങ്ങനെ നവശില്പകലാപ്രസ്ഥാനത്തിന്റെ ദീപശിഖാവാഹകനായി മാറാൻ ഡോബ്സനു കഴിഞ്ഞു.
## ശില്പാവിഷ്കരണ മാധ്യമങ്ങൾ
കല്ല്, പിച്ചള, ഓട്, കണ്ണാടി, കോൺക്രീറ്റ് തുടങ്ങിയ പല മാധ്യമങ്ങളിലും ഇദ്ദേഹം ശില്പാവിഷ്കരണം നിർവഹിച്ചിട്ടുണ്ട്. ഒസ്ബെർട്ട് സിറ്റ് വെലിനെ പോലുള്ള പല പ്രമുഖരുടേയും ഛായാചിത്രങ്ങളും ഇദ്ദേഹം രചിച്ചിട്ടുണ്ട്. 1942-ൽ *റോയൽ അക്കാദമി*യിൽ അംഗത്വം ലഭിച്ചു. 1953-ൽ അക്കാദമിയുടെ മുഴുവൻ സമയ അംഗമാകുവാൻ സാധിച്ചു. 1946 മുതൽ 1953 വരെ ഇദ്ദേഹം *റോയൽ കോളജ് ഒഫ് ആർട്ടിലെ* *ശില്പകലാ പ്രൊഫസറായും* സേവനമനുഷ്ഠിച്ചിട്ടുണ്ട്. 1963 ജൂലൈ 22-ന് ലണ്ടനിൽ അന്തരിച്ചു. 

## അവലംബം

## പുറത്തേക്കുള്ള കണ്ണികൾ
*http://www.parliament.uk/biographies/commons/frank-dobson/25657
*http://www.britannica.com/EBchecked/topic/167298/Frank-Dobson

വർഗ്ഗം:1888-ൽ ജനിച്ചവർ
വർഗ്ഗം: 1963-ൽ മരിച്ചവർ
വർഗ്ഗം:നവംബർ 18-ന് ജനിച്ചവർ
വർഗ്ഗം:ജൂലൈ 22-ന് മരിച്ചവർ

വർഗ്ഗം:ശിൽപ്പികൾ
വി.ടി. നന്ദകുമാർ

നോവൽ, ചെറുകഥ, നാടകം, ചലച്ചിത്രഗാനരചന, പത്രപ്രവർത്തനം തുടങ്ങിയ രംഗങ്ങളിൽ വ്യാപരിച്ചിരുന്ന മലയാളസാഹിത്യകാരനായിരുന്നു **വി.ടി. നന്ദകുമാർ** (ജീവിതകാലം: 1925 ജനുവരി 27 - 2000 ഏപ്രിൽ 30).

## ജനനവും ജീവിതവും
1925 ജനുവരി 27നു് തൃശ്ശൂർ ജില്ലയിലെ കൊടുങ്ങല്ലൂരിലാണു് നന്ദകുമാർ ജനിച്ചത്. പിതാവ് കുഞ്ഞുണ്ണിരാജയും മാതാവ് മാധവിയമ്മയും.
 
മെഡിക്കൽ റെപ്രസെന്റേറ്റീവായി ഉദ്യോഗം ആരംഭിച്ച അദ്ദേഹം തുടർന്നു് വിനോദസഞ്ചാരത്തെ ആസ്പദമാക്കി **യാത്ര** എന്ന പേരിൽ ഒരു മാസിക തുടങ്ങി.
## സാഹിത്യകൃതികൾ

## നോവലുകൾ
*ദൈവത്തിന്റെ മരണം
*ഭ്രാന്താശുപത്രി
*രക്തമില്ലാത്ത മനുഷ്യൻ(1953)
*വണ്ടിപ്പറമ്പന്മാർ
*ദേവഗീതം
*തവവിരഹേവനമാലീ
*ഞാൻ-ഞാൻ മാത്രം
*വീരഭദ്രൻ
*രണ്ടു പെൺകുട്ടികൾ
*സമാധി
*ഇരട്ടമുഖങ്ങൾ
*നാളത്തെ മഴവില്ല്
*ഞാഞ്ഞൂൽ
*സൈക്കിൾ
*ആ ദേവത
*പാട്ടയും മാലയും
*രൂപങ്ങൾ 
## ചെറുകഥാ സമാഹരങ്ങൾ
*പ്രേമത്തിന്റെ തീർഥാടനം
*സ്റ്റെപ്പിനി
*കൂകാത്ത കുയിൽ
*കൽപ്പടകൾ
*ആശ എന്ന തേരോട്ടം
*നീലാകാശവും കുറേ താരകളും
*ഒരു നക്ഷത്രം കിഴക്കുദിച്ചു 
## നാടകങ്ങൾ
*ഏഴുനിലമാളിക
*കിങ്ങിണി കെട്ടിയ കാലുകൾ
*മഴക്കാലത്തു മഴ പെയ്യും
*സ്ത്രീ-അവളുടെ ഭംഗി 

ജയദേവന്റെ അഷ്ടപദിയെ (ഗീതഗോവിന്ദം) അടിസ്ഥാനമാക്കി രചിച്ച നോവലാണു് **തവ വിരഹേ വനമാലി**.  രക്തമില്ലാത്ത മനുഷ്യൻ, രണ്ടു പെൺകുട്ടികൾ എന്നീ നോവലുകൾ പിന്നീട് ചലച്ചിത്രങ്ങളായി ആവിഷ്കരിക്കപ്പെട്ടു.

## ചലച്ചിത്രരംഗത്തു്
വി.ടി. നന്ദകുമാറിന്റെ 'ധർമ്മയുദ്ധം', 'രണ്ടുപെൺകുട്ടികൾ', 'രക്തമില്ലാത്ത മനുഷ്യൻ' എന്നീ കൃതികൾ ചലച്ചിത്രരൂപത്തിൽ പുറത്തുവന്നു. ധർമ്മയുദ്ധം(1973), അശ്വരഥം (1980) എന്നിവയിലെ സംഭാഷണവും അശ്വരഥത്തിലെ തിരക്കഥയും നിർവ്വഹിച്ചതു് നന്ദകുമാർ ആയിരുന്നു.
## വിവാദം
സ്വവർഗരതി അടിസ്ഥാനമാക്കി മലയാളത്തിൽ പിറന്ന ആദ്യ നോവലായിരുന്നു രണ്ടു പെൺകുട്ടികൾ. പ്രസിദ്ധീകരണകാലത്ത് വിവാദങ്ങൾ സൃഷ്ടിച്ച അത് പില്ക്കാലത്ത് മറ്റൊരു രീതിയിൽ പുനർവചിക്കപ്പെടുകയും സവിശേഷമായ ആദരവ് നേടിയെടുക്കുകയും ചെയ്തു. 

## അവലംബം

വർഗ്ഗം:മലയാളസാഹിത്യകാരന്മാർ
വർഗ്ഗം:തിരക്കഥാകൃത്തുകൾ
വർഗ്ഗം:1925-ൽ ജനിച്ചവർ
വർഗ്ഗം:ജനുവരി 27-ന് ജനിച്ചവർ
വർഗ്ഗം:2000-ൽ മരിച്ചവർ
വർഗ്ഗം:ഏപ്രിൽ 30-ന് മരിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ